5555 luettua kirjaa: maaliskuuta 2016\n214. Lapsuuden merirosvolaivat\nNiin hyvin Matti Klinge kehui muistelmissaan Gösta Attorpsin kirjaa "Nuoruuden purret", että minunkin täytyi käväistä Pasilan kirjaston kellarivarastosta hakemassa sellainen luettavakseni.\n(Gösta Attorps (1944): Ungdomsskeppen, suomentanut Sole Uexküll, Wsoy 1958, 141 sivua).\nSvenska Dagbladetin toimittaja, fil.tri Karl Gösta Bruno Attorps (1899-1976) kuvailee "12 kuolematonta nuortenkirjaa" (kymmeneltä kirjailijalta), haluten siten lisätä klassillisen kirjallisuuden harrastusta.\nKirjoja mainitaan enemmänkin kuin 12, mutta 10 kirjailijaa ovat Mark Twain, Arthur Conan Doyle, Jules Verne, Kapteeni Frederick Marryat, R.D. Blackmore, James Fenimore Cooper, Z. Topelius (2 kirjaesittelyä), Rudyard Kipling, Robert Louis Stevenson (2 kirjaesittelyä), sekä Alexandre Dumas vanhempi.\nJuhlallisesti sanoen: Kuinka suuri merkitys onkaan sillä, mitä nuoriso lukee 10-15 vuoden iässä. Ken vastaanottavaisena ikäkautenaan ihastuu R.L. Stevensoniin tai ystävystyy Huckleberry Finnin kanssa, lienee iäkseen turvassa joutavalta ja epäaidolta kirjallisuudelta, eikä lankea huonoimman tai edes huononkaan kirjallisuuden pauloihin.\nAientaisinpa ikävuosiksi 8-13: minulle luettiin ääneen Tom Sawyer ollessani 7-v, ja Huckleberryn luin itse useampaan kertaan 8-10-vuotiaana. Sepä olikin mielikirjani, johon halusin pätkittäin palata uudelleen. Muistan varhaiset sunnuntain heräämiset lapsuuteni Haagassa, jolloin hain Twainin kirjan hyllystä vuoteeseeni. Yrjö Kivimiehen suomennokset, painetut 1930- ja 1940-luvulla (Huckleberry Finn, "10 markan romaanien" sarjassa.)\nAttorps aloittaakin kirjansa parhaasta päästä Mississippi-virralta, jonka valkoinen mies näki ensimmäisen kerran 1542 ja asutti vuodesta 1750. Uudisasukkaiden yhteiskunnassa varttunut Mark Twain (1835-1910) kuvasi jokiseutua kolmessa teoksessa: Mississippi-virralla, Tom Sawyerin seikkailut sekä pääteoksessaan Huckleberry Finnin seikkailut.\nKirjoittaessaan matkasta, jonka "kaupungin pahimman juopporatin poika" Huck Finn tekee virtaa pitkin, Twain tulee samalla kirjoittaneeksi kappaleen Amerikan historiaa. Huckleberry Finn on aivoituksiltaan paljon rikkaampi, syvempi ja itsenäisempi kuin luonteeltaan sovinnainen "vaeltava ritari" Tom Sawyer. Mutta loppujen lopuksi kirjojen päähenkilönä on - joki.\nMainio keksintö on antaa nuoren Huckin itsensä olla kertojana. Hän sopii havainnoitsijaksi ennen kaikkea asiallisuutensa takia. Alentuvaisuus on aivan vierasta hänelle; hän ei koskaan edellytä, että joku olisi huono tai mitätön tai vailla mielenkiintoa. Ainoa mahdollinen puute on, että tämä maailma on hänen ainoansa: hän ei koskaan vertaa sitä mihinkään muuhun. Mutta selväsanainen hän on.\n"Kirjan parhaiten piirretty henkilökuva on vanha Finn, Huckin isä, tuo juopporatti ja ikuinen riitapukari. Tässä hän jankuttaa neekereistä, jotka ovat saaneet vapauden ja oppineet lukemaan ja kirjoittamaan: "Miksi tätä neekeriä ei ole pistetty huutokauppaan ja myyty?" Hän on ihmistyyppinä ikuinen. Koskaan ei puutu inhottavia nykyajan muoteja, joista hänellä on sanansa sanottavanaan, ja hän tietää alati olevansa oikeassa." (Le Pen, Putin, Trump ja Paavo saavat kaltaisiltaan kannatusta.)\nToiseksi Attorps poimii Arthur Conan Doylen salapoliisin. Sherlock Holmes oli alkuaikoinaan sietämättömän opettavainen ja erikoisalansa ulkopuolella iloton kylmä kala, mutta ajan myötä hän muuttui hieman inhimillisemmäksi, saaden silloin tällöin jopa itsekritiikin puuskia.\n"Muiden yläpuolelle kohoaa "Baskervillen koira". Siinä on parhaat tyypit, ja dialogi, suurenmoinen kertomataito ja lostavat nummen ja ikivanhan linnan miljöökuvaukset, jotka tekevät siitä "oikean" romaanin.\n- Muutama vuosi(kymmen) sitten pidettiin E.C. Bentleyn (1875-1956) "Trent's last case'a" (1913) yleisesti parhaana salapoliisiromaanina - onpa se suomennettukin Sapo-sarjaan: "Trentin viimeinen juttu". - Mutta jos kilpailemaan aletaan, Baskervillen koirakin on varmaan mukana...\nMainittu Edmund Clerihew Bentley keksi muuten luoda myös "Clerihewin", elämäkerrallisen, humoristisen värssyn, esimerkiksi:\n"Sir Cristopher Wren\nSaid "I'm going to dine with some men\nKolmanneksi tulee Jules Verne, joka oli Jonathan Swiftiltä oppinut miten mielikuvitustarina on pantava kokoon: jos esittää luontevasti kaikki sivuseikat, voi pääasiassa lasketella luikuria miten vapaasti tahansa.\nPuutteena Vernellä oli lapsen tai koulupojan elämänkatsomus. R.L. Stevenson huomautti: ihmisluonteesta Verne ei tiennyt rahtusen vertaa. Hänen sankarittarensa olivat mitä jaloimpia olentoja. Sankarien sieluissa ei koskaan mikään alhainen tunne saanut sijaa. Phileas Foggista ("Maailman ympäri 80 päivässä") tuli Intiassa maailmankirjallisuuden puhtaimman ja nuhteettomimman rakkaustarinan toinen päähenkilö, kun hän kohtasi intialaisen lesken Audan. Jokaisen käskyläisen rinnassa sykkii järkkymättömän uskollinen sydän. Intiaanit ja eskimot\nosoittavat mitä suurinta mielenjaloutta. Henkilöhahmot ovat pelkkiä marionetteja.\n"Se joka on lukenut "Maasta kuuhun", on melkeinpä lukenut Vernen kootut teokset." Tässä matkakuvauksessa Verne käyttää koko hallitsemaansa asteikkoa. Hän on taitava luonnontieteiden kansanomaistaja ja keksii havainnollisia, luonteenomaisia yksityiskohtia. Hänen kertojanilonsa pulppuaa ehtymättömästä lähteestä.\nLuonteenkuvauksen yritys tavataan vain "Kapteeni Grantin lapsissa", jossa majuri McNabbs sanoo perämies Ayrtonista: "Tuosta roistosta olisi voinut tulla miesten mies". Ayrton on Vernen henkilögalleriassa ainoa, jossa lukijaa ei kiinnosta vain se, mitä hän tekee, vaan myös mikä hän on. Ayrton on arvoituksellinen ja kiehtova, koska vastakkaiset voimat liikehtivät hänen sisimmässään. - Aivan saman voi sanoa myös R.L. Stevensonin parhaasta hahmosta, "Aarresaaren" jalkapuolesta laivakokista Pitkä-John Silveristä. Stevenson olikin innokas Vernen lukija.\n"Jules Vernellä oli homerosmaista, lapsenomaista esineiden tajua; hän ymmärsi työkaluja ja niiden käyttöä, siirtolaiselämää ja siihen kuuluvia varusteita. Jo senkin vuoksi hän oli erinomainen poikien kertoja." "Kahden vuoden loma-ajassa" Verne seuraa Defoen jälkiä: karille ajautuneen laivan 15 koulupoikaa saavat tulla toimeen autiolla saarella. "Turkisten maassa" autiona saarena onkin ajelehtiva jäälautta.\nYhden asian muistamme Verneltä aina: jos matkustaa maailman ympäri 80 päivässä lännestä itään, voittaa matkallaan yhden vuorokauden.\nNeljäs: Kapteeni Frederick Marryat sai romaaniensa aiheet Napoleonin aikaisista merikokemuksistaan. Kertomuksissa, kuten "Nuori kadetti Simple" tai "Merikadetti Easy", yleensä joku noin 15-vuotias poika lähetetään merille. Marryatilla ei ole aatteita eikä tyyliä, ja hänen henkilönsä ovat tyyppejä eivätkä luonteita. Marryat iloitsee pilapuheista ja poikamaisuuksista. Hän oli kertoja, hänellä oli kekseliäisyyttä ja hyvää tuulta. Hän oli Britannian laivaston verraton kronikoitsija. Englantilaisten merkillinen itseluottamus ei ehkä kenenkään muun teoksissa tule niin selvästi ja tahattomasti esille.\nViides: R.D. Blackmore: "Rosvolaakson tytär" (Lorna Doone, 1869).\nKirjan kertoja John Ridd tuntuu luonnostaan päätyneen samaan tulokseen kuin Homeros: että lukija haluaa tietää mahdollisimman paljon asioista ja esineistä, ja että on väärin salata lukijakunnalta tärkeitä yksityiskohtia. Ridd on lujasti kiintynyt todellisuuteen. Hänen mielikuvituksensa ei koskaan karkaa omille teilleen. Hän käsittelee asiat kunkin vuorollaan hyvässä järjestyksessä. Mutta viehättävintä on hänen itseironiansa.\nKuudes: J.F. Cooperin intiaaniromaanit, joista "Viimeistä mohikaania" pidetään parhaana. Siitä kohoavat juhlalliset, surumieliset soinnut, jotka kertovat rohkean elämän muuttumisesta muistoksi, kuoleman uneksi tähtien alla. Usein Cooperin kekseliäisyydessä on jotain konemaista: kuin hän liittäisi kohtauksen toiseen kuin pujottamalla helmiä rihmaan.\nSeitsemäs: Z. Topeliuksen "Välskärin kertomukset". Välskäri on syntynyt samana päivänä kuin Napoleon, mutta hänen kertomuksensa alkavat Kustaa II Adolfin ajasta vuodesta 1631 vuoteen 1772 asti. Psykologinen näkemys ja aateliston kuvaus eivät ole kehuttavia. "Jälkimmäinen kreivi Bernhard on suoranainen jäljennös sedästään Torstenista - välskäri on häntä luodessaan plagioinut omaa itseään, ja se on ainoa plagiaatti, jota kirjailijalle ei voi antaa anteeksi!" sanoo Attorps.\n- Välskäri ei todellakaan tuntenut kreivejä. Kun hän sitä vastoin pääsee kuvaamaan tavallisia yksinkertaisia ihmisiä, hän tekee hyvää ja vankkaa työtä. Suurin ja paras osa vuoden 1721 jälkeisistä tapahtumista on kertomuksessa sijoitettu Pohjanmaalle. Suurenmoisia ovat kohtaukset Kajaanin linnassa. Paras episodi on kuvaus Aadolf Fredrikin Vaasan-vierailusta. Tähän välskäri olisikin mainiosti voinut panna pisteen.\n(Luin lapsena Välskärin n. 1100-sivuisesta lyhennelmästä ensin pätkiä kiinnostavimmilta sotavuosilta, enkä kokonaan järjestyksessä ennen kuin aikuisena. Lyhentämätöntä, moniosaista, kooltaan moninkertaista laitosta en ole lukenut vieläkään. Attorpsin toisessa Topelius-artikkelissa esiteltyä "Tähtien turvatit" en ole lukenut ollenkaan, joten enpä osaa seurailla Attorpsin näkemyksiä siitä.)\nKahdeksas: Rudyard Kipling: Intian viidakoista (Jungle Book). Kiplingit ovat minulta jääneet lukematta, joten sivuutan arvioivan kuvailun. Disneyn "Viidakkokirja"-elokuvaakaan en ole nähnyt.\nAttorps innostuu tässä kohdin sivulla 93 kertomaan mikä hänestä oli kai huonointa nuortenkirjallisuutta: "25 vuotta sitten (1944-25=1919?) olivat Örebron Karolinska läroverketin kirjastossa lainaajain suosikkeja Buffalo Billin, Texas Jackin ja Sitting Bullin (Istuvan Härän) seikkailuista sepustetut vihkoset, jotka kuuluivat poikakirjallisuuden pohjasakkaan. Kun saa käsiinsä jonkin varhaisten vuosiensa lempikirjan, on useimmiten oikein surullista todeta millaisia silloisen kiintymyksen kohteet olivat."\n(Niin, Blytonin Viisikko! Yritin kerran yhtä niistä lukea uudestaan, mutta tuntui vastenmielisen lukukelvottomalta!)\nYhdeksäs: R.L. Stevensonin "Aarresaari", maailman paras seikkailukertomus? Toiminta alkaa ensi riveiltä kuin yhdellä nykäyksellä, kun vanha merimies saapuu majatalon ovelle, tähyilee lahdelle, ja virittää merimieslaulun: "15 kuollutta arkulla vainaan, huh hah hei, ja rommia pullo!"\nStevenson maalaa rikkain näkökuvin. Yksi väritäplä loistaa kirkkaammin kuin kaksi ja kepeä kuvaustapa ajan mittaan johtaa parhaaseen tulokseen. Ulkonäköä kuvataan vähän: kirkkaat mustat silmät, eivätkä henkilöt puhu paljon, mutta saamme tietää kaiken tietämisen arvoisen.\nStevensonilta kuvataan myös Skotlannin 1700-luvun alun historiaan ja nummille sijoittuva "Ryöstölapsi" (Kidnapped, 1886) eli "David Balfourin seikkailut". Muistan siitä piiloutumisen erääseen luolaonkaloon.\nKymmenes: Alexandre Dumasin "Kolme muskettisoturia", ainaisine kaksintaisteluineen. Dumas on luonut henkilönsä aivan naiivisti ja vilpittömästi; hänellä ei ollut juuri lainkaan mielenkiintoa psykologiseen erittelyyn. Kerran toisensa jälkeen täytyy pysähtyä ihmettelemään, miten nerokkaan varmasti Dumas vie juonta eteenpäin.\nPäähenkilö d'Artagnan ehtii eniten, miekkailee parhaiten ja ottaa päällikkyyden. Hän on kuiva, kärkkyvä kiipijä ja etujen tavoittelija. Ystävät ovat hänelle välikappaleita. Ylevämielinen Athos ja tyhmä Porthos eivät näe hänen lävitseen.\nAramis on myös kiipijätyyppi, vaikkakin hienompaa laatua kuin Gascognen kalvankalistaja, kohtelias esiintymiseltään, tyhjä sydämeltään ja yksinäinen.\nAthos on aristokraatti koko olemukseltaan, kaikessa mitä hän sanoo, ajattelee ja tekee.\nPorthos on suunnilleen samanlainen kuin tekijänsäkin (Dumas); hän viihtyy hyvin ja kukoistaa, pysähtyy joka peilin eteen, herkuttelee onnessaan; hän on mies, jolla on loistava ruokahalu ja sangen vähän syvällisyyttä, lapsekkaan hyväsydäminen ja itsekäs. Hänellä on luonteessaan enemmän harrasta uskollisuutta kuin muilla. Hän on heistä kaikista inhimillisin. - Kaskun mukaan Alexandre Dumas tuli kerran itkien ystävänsä luo: "Porthos on kuollut!" Kenenpä muun takia hän olisi itkenyt.


Suomalainen illuusio — Jussi Saramo\n7.7.2015 15:33 Jussi Saramo 6 kommenttia\nKreikan uusi valtionvarainministeri Euclid Tsakalotos tapaamisessamme juhannuksena\nOlin ajatellut kirjoittaa Kreikasta vasta sitten, kun jotain merkittävää uutta tapahtuu. Kreikan jatkoneuvotteluiden suhteen olemme valitettavasti epätietoisuudessa.\nPahimmassa epätietoisuudessa näyttää olevan Syrizaa vastustava Ylen erikoistoimittaja Susanna Turunen. Hän ei vieläkään ole saanut edes luetuksi Syrizan ehdotuksia troikalle talouden korjaamiseksi. Turunen kirjoittaa:\n"Tsiprasin hallinnon päätavoite on koko puoli vuotta kestäneen valtakauden ollut hyvin yksinkertainen, saada halpaa lainaa ilman suuria uudistuksia. Ja jos hyvin käy, saada jopa osa veloista anteeksi."\nVäite on niin kaukana totuudesta, etten voinut olla kirjoittamatta. Toki Syriza on joutunut lyhyen valtakautensa aikana keskittymään troikan kanssa neuvottelemaan, mutta sen päätavoite on nimenomaan tehdä suuria uudistuksia.\nKreikan yhteiskuntajärjestelmä on klientillistinen. Siinä yritykset, virkamiehet ja poliitikot elävät symbioosissa, jossa jaetaan etuja ja vastapalveluksia. Julkiset ja yksityiset menot ovat menneet sekaisin ja mukana olevat ovat varmistaneet, ettei heidän tarvitse maksaa veroja, mutta he toisaalta saavat taloudellista hyötyä valtiolta.\nKlientillistinen järjestelmä on levittäytynyt laajalle. Kreikan julkinen sektori ei ollut poikkeuksellisen iso, mutta se oli poikkeuksellisen tehoton. Osana säästötoimenpiteitä yli kolmasosa julkisen sektorin työntekijöistä onkin irtisanottu. Mutta valitettavasti usein irtisanottiin se tärkein osa - omista suojatyöpaikosta on pidetty kiinni.\nTietysti klientillistinen järjestelmä vie veronmaksumoraalin myös niiltä, jotka eivät kuulu eliittiin tai sen tukijoihin. Haluaisitko sinä maksaa veroja, jos tietäisit että puolueet käyttävät rahat omien etupiiriensä hyväksi?\nSyriza voitti vaalit vastustamalla tätä järjestelmää. Se haluaa lopettaa rikkaiden oligarkkien ja poliitikkojen yhteiselon ja saada talouden kestävälle pohjalle. Tämä on paitsi sen ideologian mukaista, myös keino saada kannatusta ja vähentää korruptoituneiden poliittisten vastustajien valtaa. Kukaan ei vastusta kreikkalaista korruptiota niin paljon kuin Syriza.\nTurunen kirjoittaa: "Tsiprasilla on entistä parempi neuvotteluasema saada maahan rahaa, mutta välttää ikävät uudistukset, kuten eläkeuudistus tai verojärjestelmän remontti."\nSyrizalla ei ole ainoatakaan syytä jatkaa vanhaa menoa. Se on jo muutamassa kuukaudessa alkanut isoihin toimenpiteisiin verojärjestelmässä, jota se pitää epäoikeudenmukaisena ja rikkaita suosivana. Syriza haluaa lopettaa veronkierron verojärjestelmän remontilla. Nyt jo se on onnistunut keräämään 500 miljoonaa aiempaa enemmän verorästeihin puuttumalla.\nSyriza on ollut valmis myös epäsuosittuihin toimiin ja ehdottanut troikalle uudistavansa eläkejärjestelmän kestävälle pohjalle. IMF:lle nämä reformit eivät sopineet. He vaativat leikkaamaan pienimpien eläkkeiden tasoa. He vaativat progressiivisten verojen tilalle tasaveroja. Tässä ei ole sinänsä mitään uutta. IMF ajaa oikeistolaista politiikkaa. Tasaveroja halusi muuten Timo Soinikin, vaikka progressiivinen verojärjestelmä on taloushistoriassa osoittanut paitsi oikeudenmukaisuutensa myös tehokkuutensa talouskasvun luojana.\nLISÄYS klo 15.46\nSain twitterissä vastauksen toimittaja Turuselta. Hän oli sittenkin lukenut Syrizan esitykset:\n@jussisaramo Kas luin, mutta olen samaa mieltä IMF:n kanssa. Talouden peruskorjaus ei voi perustua liikaa veronkorotuksiin.\nKyse ei siis ollutkaan siitä, että Syriza ei ollut esittänyt muutoksia, vaan siitä, että toimittaja oli samaa mieltä IMF:n johdon kanssa veropolitiikasta. Tässäkin on kyllä virhe - Syrizan ja IMF:n esitysten mittaluokka oli lähes sama, kyse oli siitä käytetäänkö progressiivisia vai tasaveroja.\nPekka Pylkkönen 7.7.2015 16:41\n"Haluaisitko sinä maksaa veroja, jos tietäisit että puolueet käyttävät rahat omien etupiiriensä hyväksi?"\nEsitit juuri sen oikean kysymyksen jota vasemmistonkin soisi miettivän pitkään ja hartaasti niiden kohdalla jotka eivät ole siellä toimeentulotukiluukulla.\nHeikki Aukee 7.7.2015 18:01\nEi tule mieleen yhtään hyvää syytä miksi täältä pohjoisesta köyhemmistä maista pitäisi lähettää rahat rikkaille kreikkalaisille. Vasemmistoliitolle Kreikka on puhtaasti sisäpolitikointia vailla järjen hiventä.\nJussi Saramo 7.7.2015 21:08\nMinullekaan ei tule. Syrizakin haluaa lopettaa aina uusien apulainojen kierteen.\nSiksi on käsittämätöntä, miksi nyt vastustetaan sen puolueen esityksiä, joka ainoana vastustaa korruptiota ja aikoo laittaa rikkaat maksamaan veroja.\nMinusta tuntuu kuin et olisi lukenut kirjoitusta. Olen kirjoittanut aiheesta monta, suosittelen lukemaan.\nPekka Pylkkönen 7.7.2015 21:52\nNo eihän tästä sitten kannata enää keskustella. Lehdet kirjoittelevat että siellä odotellaan koko ajan uusia pyyntöjä lainata rahaa mutta ne ovat vain saaneet väärää tietoa.\nLiisa Polameri 7.7.2015 21:44\nEU on kauhuissaan, kun Kreikka teki sen: Palasi omille, demokraattisille juurilleen.\nIiris Karppinen 8.7.2015 08:22\nYLE on koettu Suomessa luotettavana mediana, myös puolueettomana mediana. Minusta on mielenkiintoista lukea, luettuani nyt molemmat kirjoitukset, sekä Turusen että Saraman, että YLEn toimittaja Turunen on lukenut Syrizan tavoitteet ja ilmoittaa sitten tässä Saramon puheenvuoron kommentissa, että hän on "samaa mieltä IMF:n kanssa". Tämä ei tullut Turusen jutussa esille. Vaikka siis Syrizalla on laajempia, suuria tavoitteita Kreikan valtion tilanteen kohentamiseksi. En aliarvioi myöskään kreikkalaisia - oletan, että he äänestävät nykyisellä tavallaan nimenomaan isojen tavoitteiden puolesta. Viime päivien haastatteluista ja jutuista lehdissä ja tv:ssä myös kreikkalaisten tavoitteena on korruption purku ja julkisten palvelujen toiminnan turvaaminen. Verovaroin, oikein kerätyin, epäilemättä. Mutta asiani oli oikeastaan YLEn Turunen, YLE luotettuna, puolueettomana mediana ja oikeellisesti annetut tiedot.


Paratiisissa on käärmeitä | Fuengirola.fi | Aurinkorannikon uutiset\nParatiisissa on käärmeitä\nTämä Aurinkorannikko on monen mielestä lähes paratiisi. Jos tehdään kyselytutkimus, niin hyvän ilmaston lisäksi positiivisten asioiden listaan kuuluu suomalaisille halpa hintataso – ja tämä koskee myös alkoholia ja muita päihteitä. Tämä on aikamoinen riskitekijä erityisesti meille Pohjolan asukeille, joille viinasta tulee helposti ongelma. En nyt lähde pohtimaan syitä, miksi näin on, mutta Suomen lisäksi samanlaista problematiikkaa löytyy molemmilta puolilta Suomen rajoja.\nMikäli oma tai läheisen juominen mietityttää, juomista kannattaa tarkkailla, sillä alkoholismi on kavala sairaus. Sitä paitsi se koskettaa paitsi henkilöä itseään myös ympärillä olevia. AUDIT-testin kysymyksiin vastaamalla saa monipuolisen kuvan juomiseen mahdollisesti liittyvistä riskeistä ja haitoista. Se löytyy osoitteesta: www.paihdelinkki.fi. Tässä sairaudessa, jos missä, ennaltaehkäisy ja varhainen puuttuminen on tärkeätä. Alkoholinkäyttö vaikuttaa kokonaisvaltaisesti ihmisen elämään. Kyse ei ole vain siitä, miten viina vaikuttaa aivoihin tai maksaan, vaan myös alttiutta onnettomuuksille, ihmissuhdeongelmille ja väkivallalle. Juominen vaikuttaa perhe- ja työelämään, mielenterveyteen sekä voi aiheuttaa taloudellisia ongelmia. Läheisen juomiseen on vaikea puuttua. Vertaistukea on kuitenkin saatavilla. A-klinikkasäätiö (www.a-klinikkasaatio.fi), Al-Anon (www.al-anon.fi), Lasinen Lapsuus (www.lasinenlapsuus.fi) ja Ehyt ry (www.ehyt.fi) ovat tahoja, joista löytyy tukea ja samassa tilanteessa olevia.\nAurinkorannikolta ei valitettavasti löydy juurikaan päihdepalveluita suomen kielellä. AA-ryhmiä (www.aa.fi) on talviaikaan parikin, mutta ei esimerkiksi laitoksessa toteutettavaa katkaisuhoitoa. Espanjan ja englannin kielellä palveluja löytyy, mutta enimmäkseen maksullisia. Hoitotahoa joudutaan siis yleensä etsimään Suomesta.\nVakava liikenneonnettomuus Fuengirolan keskustassa


Suomi.fi-palveluväylän versio 6.21.0 julkaistaan 30.4.2019 – esuomi.fi\nSuomi.fi-palveluväylän versio 6.21.0 julkaistaan 30.4.2019\n30.4.2019 /in Palveluväylä, Uutiset /by Eetu Jokela\nSeuraava Suomi.fi-palveluväylän ohjelmistoversio julkaistaan 30.4.2019\nSuomi.fi-palveluväylän seuraava uusi ohjelmistoversio 6.21.0 julkaistaan 30.4. Tämän ohjelmistoversion julkaisun ja kaikki asennuspaketit tekee Suomen ja Viron yhteinen Nordic Institute for Interoperability Solutions– instituutti (NIIS).\nPalveluväylän keskusympäristöt päivitetään FI-DEV ja FI-TEST osalta toukokuun 2019 aikana edellä mainittuun julkaistavaan versioon. Tuotannon keskusympäristö päivitetään elokuussa 2019.\nKehitysympäristö (FI-DEV) toukokuussa\nTestiympäristö (FI-TEST) toukokuussa\nTuotantoympäristö (FI) elokuussa\nHuomioitavaa on myös se, että keskusympäristön uuden ohjelmistoversion päivityksen aikana uusien liityntäpalvelinten tai organisaatioiden lisääminen Palveluväylään ei ole mahdollista. Päivityksen tarkka ajankohta ilmoitetaan ympäristökohtaisilla jakelulistoilla viikkoa ennen päivitystä.\nYlläpito lähettää tarkemmat päivitystä koskevat ohjeet liityntäpalvelinten teknisille yhteyshenkilöille keskusympäristöjen päivityksen jälkeen. Keskusympäristön päivityksen jälkeen on suositeltavaa päivittää liityntäpalvelimet uuteen ohjelmistoversioon 6.21.0 neljän viikon kuluessa. Uuden version päivityksen myötä liityntäpalvelimen uudet sekä parannetut ominaisuudet tuovat lisää tehokkuutta palveluväylän toimintaan sekä tietoturvaan, joten versiopäivitys kannattaa tehdä ensi tilassa.\nVersion 6.21.0 uusia ominaisuuksia ja parannuksia\nHuhtikuun lopussa julkaistavan version 6.21.0 julkaisutiedote sisältää tarkemmat tiedot uuteen versioon tehdyistä ominaisuuksista ja parannuksista.Lue NIIS:in julkaisema oma versiotiedote täältä. Muun muassa seuraavat ominaisuudet ja parannukset on sisällytetty julkaistavaan versioon.\nTuki REST-palveluiden käyttöön ja tuottamiseen\nLiityntäpalvelin tukee sekä SOAP- että REST-palveluiden käyttöä ja tuottamista.\nREST-pohjaiset järjestelmät voidaan integroida Suomi.fi-palveluväylään ilman teknisiä muutoksia ja erillistä sovitinpalvelukomponenttia.\nSOAP-palveluiden käyttäminen ja tuottaminen ovat edelleen tuettuja eikä olemassa oleviin SOAP-pohjaisiin palveluihin tarvitse tehdä muutoksia.\nfi-palveluväylän liittymisprosessin tehostaminen\nLisätty mahdollisuus uusien liityntäpalvelinten ja alijärjestelmien rekisteröintipyyntöjen automaattiseen hyväksyntään\nOperaattori (Suomi.fi-palveluväylän osalta CSC) voi valita automaattisen ja manuaalisen hyväksynnän Suomi.fi-palveluväylän liittymisen osalta.\nAutomaattinen hyväksyntä nopeuttaa rekisteröintiprosessia ja vähentää operaattorin päivittäisiä hallintatehtäviä.\nOminaisuuden käyttöönotosta Suomi.fi-palveluväylän osalta tehdään erillinen päätös ja siitä tiedotetaan myöhemmin. Muutos vaikuttaa prosesseihin.\nValmiiksi konfiguroitu, itsenäinen Docker imagena jaeltava liityntäpalvelin testaukseen ja kehittämiseen (Standalone Security Server)\nValmis käytettäväksi muutamassa minuutissa ilman normaalia liityntäpalvelimen asennus-, määritys- ja rekisteröintiprosessia.\nTarkoitettu testaustarkoituksiin X-Road-palvelun kehittämisessä, eikä se voi olla yhteydessä muihin liityntäpalvelimiin.\nToteutus on suunnattu erityisesti kehittäjille ja organisaatioille, jotka kehittävät palveluja julkaistavaksi Suomi.fi-palveluväylässä.\nJulkaistaan Docker Hub -alustalla touko-kesäkuussa 2019 – ei siis saatavilla vielä version 6.21.0 virallisena julkaisupäivänä.\nLinkki toteutukseen: https://hub.docker.com/r/niis/xroad-security-server\nUusi liityntäpalvelimen ohjelmisto voidaan päivittää toimivan v.6.17.0, v.6.19.0 tai v.6.20.x asennuksen päälle (Huom. Palveluväylän versioita 6.18.x ei ole olemassa Suomessa – versio 6.18.x on vain Virossa käytössä). Päivityksiä muiden vanhempien ohjelmistoversioiden päälle ei ole testattu, mutta hyvin todennäköisesti päivitys onnistuu normaalisti.\nHUOM! Versio 6.21.0 on viimeinen palveluväylän versio, joka sisältää Ubuntu 14-asennuspaketit. Versiosta 6.22.0 lähtien asennuspaketit julkaistaan vain Ubuntu 18 ja RHEL7.\nLiityntäpalvelimen Member-tasolle ei saa olla liitettynä palveluita\nVersiosta v.6.16.0 lähtien liityntäpalvelimen ohjelmisto validoi liitettävien palveluiden käyttämät WSDL-tiedostot. Versiossa 6.20.0 validointiin tehtiin parannuksia ja validointi tapahtuu silloin kun a) joko kokonaan uuden palvelun WSDL-tiedosto lisätään (importataan) tai b) kun vanhan (jo olemassa olevan) palvelun WSDL-tiedosto päivitetään (refresh-toiminnallisuus). Validoinnin epäonnistuessa WSDL-tiedoston lisääminen (importointi) tai päivittäminen (refresh) ei onnistu. WSDL-tiedosto on muokattava oikean syntaksin mukaiseksi, jotta sen validointi onnistuu. Lisäohjeita WSDL-tiedoston syntaksiin löytyy täältä.\n/wp-content/uploads/2016/04/esuomi3-1.png 0 0 Eetu Jokela /wp-content/uploads/2016/04/esuomi3-1.png Eetu Jokela2019-04-30 09:09:562019-04-30 09:21:44Suomi.fi-palveluväylän versio 6.21.0 julkaistaan 30.4.2019\nSuomi.fi-palveluväylän käyttöönotossa voi nyt halutessaan ohittaa testauksen... Markkinaoikeuden päätös vaikuttaa Suomi.fi-viestien tulostus-, kuoritus-...


Maistuis varmaan sullekin!: Hernemuffinit\nTänä talvena olen tainnut leipoa pelkästään makeita leipomuksia, joten oli jo aika leipoa välillä jotain suolaista. Kehittelin sitten suolaisia muffineja, joissa pääaineksena oli herneet. Muffinit sisälsivät sekä pakasteherneitä että hernejauhoa. Minttua tulee tosi harvoin käytettyä leivonnassa ja ruoanlaitossa, mutta tiesin mintun maun sopivan hyvin herneen kanssa yhteen, joten yrteistä muffineihin pääsi minttu. Taikina sisälsi myös reilusti juustoa. Muffinit olivat ihanan pehmoisia ja maukkaita. Parhaimmillaan muffinit olivat lämpiminä, mutta kylmänäkin maistuivat.\n1/2 dl Myssyfarmin Luomu Hernejauhoa\n1 rkl Myssyfarmin Luomu Rypsiöljyä\nMittaa kulhoon vehnäjauhot ja hernejauho. Sekoita jauhojen joukkoon leivinjauhe ja mausteet. Sekoita joukkoon jäiset pakasteherneet sekä juustoraaste. Sekoita joukkoon turkkilainen jogurtti ja kananmunat. Lisää lopuksi rypsiöljy ja sekoita taikina tasaiseksi. Lusikoi taikina muffinivuokiin. Paista uunin keskitasolla 175 asteessa n. 30 min. Parhaimmillaan muffinit ovat lämpiminä. Muffinit kannattaa mieluiten tehdä silikonivuoissa, koska juustoinen taikina saattaa jäädä helposti paperivuokiin kiinni.\nMyssyfarmin Luomu Hernejauho sekä Luomu Rypsiöljy saatu tuotenäytteenä.


Seinäjoen Gigantti-myymälä tuplaa tilansa - Taitomylly\nSeinäjoen Gigantti-myymälä tuplaa tilansa\nLehdistötiedote • Helmi 17, 2011 19:11 EET\nKodinkonekaupan markkinajohtaja Gigantti avaa kevään aikana uuden, lähes tuplasti nykyistä isomman myymälän Etelä-Pohjanmaan lakeuksille Seinäjoelle. Muuton myötä myymälän valikoima moninkertaistuu.\nKevään kuluessa Seinäjoelle avautuva uusi Gigantti-myymälä tarjoaa jatkossa kaupungin laajimman kodinkonevalikoiman. Myös asiointi helpottuu, kun tavaranluovutus isommille tuotteille tulee olemaan sisäänkäynnin yhteydessä.\n”Seinäjoen Gigantin myynti on kasvanut jatkuvasti ja nykyiset tilat ovat alkaneet käymään pieneksi. Uuden isomman myymälän myötä pystymme kasvattamaan valikoimaa merkittävästi ja sen myötä palvelemaan seinäjokelaisia asiakkaitamme entistä paremmin”, kertoo Gigantin Franchise Manager Jonas Lindeman.\nUusi, 1200-neliöinen myymälä on Gigantin uusimman konseptin mukainen. Myymälän avajaispäivä tarkentuu kevään kuluessa.\nPuh: 050 913 4970, s-posti: jonas.lindeman@gigantti.fi\nTaneli Balde, asiakkuusjohtaja, Taitomylly


Vaalivoitto vai laimea jytky — ArtoNurmi\nTikulla silmään sitä joka vanhoja muistelee -sanoo sananlasku. En kuitenkaan voi tätä nyt täysin välttää. Vuoden 2012 kuntavaaleissa perussuomalaiset saivat 7,0 prosenttiyksikön kannatuksen kasvun eli melko selkeän vaalivoiton (5,3 % ==> 12,3 %). Tätä uutisoitiin lähinnä positiivisesti laimeana jytkynä ja jos haluttiin (ja niinhän haluttiin) olla negatiivisia niin todettiin kannatuksen pudonneen. Vertauksena käytettiin tuolloin eduskuntavaaleja. Perussuomalaiset olivat kohtalaisen uusi puolue ja nousu oli valtavaa. Vihreät taas on jo vanha puolue ja on pitkään "keikkunut" kymmenen prosentin kannatuksen tienoilla. Sen reilun 3 prosenttiyksikön kasvu on ollut valtaisan positiivisen uutisoinnin aiheena nyt pari päivää. Voitto on kiistaton, mutta eron asian käsittelemisessä voi vähän liian helposti havaita.\nOn selvä että perussuomalaiset kokivat selvän tappion. Populistisesti kunnallisvaaleista onnistuttiin tekemään hallitusvaalit. Kaikkea hyvää lupaaville tämä tiesi mukavaa vaalikampanjaa. Ministeripuolueen on vaikeaa luvata ihan mitä vaan, kun tietää talouden tilan. Lisäksi kunnanvaltuutetut eivät päätä maan hallituksessa, mutta sitähän oli melko turha yrittää tuoda esiin.\nVaaleista onnistuttiin tekemään myös tunnevaalit. Kun puhutaan vihreistä tai vasemmistosta, siihen yleensä liitetään myönteisiä ilmaisuja. Puhutaan välittämisestä, pehmeistä arvoista, koulutuksen tukemisesta, lähimmäisen rakkaudesta ja heikoimpien auttamisesta. Jos taas puhutaan perussuomalaisista käytössä ovat lähinnä kovat ilmaisut. On selvää että tämänkaltainen asioiden käsittely muokkaa pikkuhiljaa äänestäjien mielikuvaa. Lisäksi on jatkuvaa ryöpytystä esimerkiksi takinkääntämisestä. Perussuomalaisten myönteiset hallitusaikaiset teot ovat lähinnä puoluetta lähellä olevien tahojen osalta esillä, kukaan muu ei niistä mainitse vahingossa sanaakaan. Esimerkkinä vaikka takuueläkkeen nosto ja yle-veron poisto pienituloisilta.\nJos ajatellaan maahanmuuttovastaisuutta, niin Helsingissa Kokoomus otti jättivoiton Vapaavuoren johdolla. Yksi keskeisistä teemoista oli pormestari -teema jossa keihäänkärkenä oli suurmoskeijan vastustus. Tämä tehtiin samalla käytännössä haukkuen perussuomalaisten populismi...\nItse kunnallispolitiikassa neljä vuotta toimineena on vaikea ymmärtää miksi kuntavaaleista oli näin valtava tarve tehdä nimenomaan hallitusvaalit. Lisäksi sitä toivoisi, että valtakunnasta löytyisi edes yksi niinsanotun luotettavan median toimittaja joka esimerikiksi tutkisi millä katteella poliittinen oppositio lupauksensa täyttää. Se tarkoittaisi siis vähän vaivannäköä ja kriittistäkin suhtautumista. Se ei vielä riitä että kysytään asiaa ja sitten annetaan toisen vastata ihan mitä sattuu ns. unelmahöttöpuhetta. Erityisesti vihreiden väistyvä puheenjohtaja on ollut taitava tässä. Kysyttiinpä mitä vaan niin ensin aina tulee pitkä litania puhetta omille potentiaalisille kannattajille.\nPerussuomalaisilla on tietenkin kova tutkiskelun paikka. Median kova kritiikki on vienyt rohkeutta haastaa ja ottaa omia teemoja. Lisäksi koko vaalikampanjan aikana mediassa pidettiin esillä muutama perussuomalaisten listoilta löydetty rikollisen taustan omaava tapaus mikä sai ehkä ylivarovaiseksi. Uutisoinnista voi päätellä että näitä oli ainoastaan perussuomalaisilla (onko todellakin näin?).\nOn tietenkin tehty myös selviä virheitä jotka kannatusta ovat vieneet. Hallituksen talouslinjaukset ovat kovia erityisesti perussuomalaisten kannattajille ja siihen päälle on ollut virityksiä erilaisista harrastusveroista. Lisäksi uuden puolueen hallinta erityisesti kuntatasolla on tietenkin vaikeaa, kun ihmisiä on kovasti erilaisia ja poliittiset motiivitkin vaihtelevat. Se ei silti tarkoita että peli olisi mitenkään menetetty. Kuntatasollakin puolue on vielä monella paikkakunnalla merkittävässä roolissa.\nReijo Matilainen 11.4.2017 13:14\nTampereella puolet persujen valtuutetuista loikkasi kesken viime kauden muihin puolueisiin. Neljä vuotta seurattiin myös Helsingin persujen sisäistä riitelyä pitkin mediaa. Näiden lisäksi kaikenlaisia urpoja löytyi kautta Suomen persuvaltuutetuista vähän väliä. Ei voi kuin ihmetellä että millaisilla kriteereillä persut kunnallisehdokkaitaan valitsee? Ja ei ole suuri ihme että nähdyllä touhulla tulee äänestäjiltä pataan niin että luu paistaa. Peilin paikka, ja mieluiten sellaisen suurentavan ettei jää epäselvää.\nArto Nurmi 11.4.2017 14:23\nTässä nähdään se miten vaikeaa on kun uutta porukkaa on paljon. En tosin tunne Tampereen tilannetta muuten kuin julkisuudessa olleiden tietojen pohjalta. Olisi epärehellistä väittää ettei ongelmia olisi ollut ja vielä tulevaisuudessakin niitä olisi. Perussuomalaisen puolueen ansio on kiistatta se että valtavia määriä ihmisiä on aktivoitunut politiikkaan. Sillä on väistämättä tiettyjä seurauksia. Mikäli oikein muistan niin näihinkin kuntavaaleihin tuli tänä vuonna lähelle tuhat uutta jäsentä.\nMoni ehdokas ja myös valittu valtuutettu (erityisesti varmasti vuonna 2012) hyppäsi ikään kuin suoraan formulan rattiin. Ainakin itse olen aivan huimasti paljon kokeneempi nyt neljän vuoden jälkeen ja väittäisin myös että osaavampi poliittisen vaikuttamisen suhteen. Aika paljon on karissut matkan varrella myös suuria luuloja. Politiikka on pääosin mielipiteitä mutta ennenkaikkea yhteistyötä.\nKun kirjoitat "urpoista" niin on hyvä huomata että yhteiskunnassa on hyvin paljon erilaisia ihmisiä. En kiistä sitä etteikö perusuomalainen vaikuttaminen olisi voinut kiinnostaa myös sitä osaa väestöä joilla ei ole kovin korrekti tapa toimia tai joilla on jyrkkiä mielipiteitä. Toisilla on myös liian suuria odotuksia: Ajatellaan että jos pääsen jonnekin toimintaan, niin "potkaisen oven auki ja sanon miten tehdään". Sitten huomataan ja osa ainakin ymmärtääkin että ei se niin mene. Pettymys voi olla suurta ja se voi myös aiheuttaa tietynlaista "oireilua".\nMutta on valtaisa määrä myös niitä jotka tekevät poliittista työtä melko pyyteettömästi, ammattitaitoisesti ja ihan hyvällä yhteistyölläkin. Pääosin paikalliset ry:t toimivat talkoovoimin ja hyvin pienillä rahoilla eikä tukijoita ole. Se myös tekee sen että ei ole mitään sidonnaisuuksia.\nViljo Heinonen 11.4.2017 16:19\nVaikuttaa siltä, että prosentit ja prosenttiyksiköt ovat menneet sekaisin. Jos puolueen kannatus nousee 10 prosentista 13 prosenttiin, on nousu 3 prosenttiyksikköä ja liki 30 prosenttia. Itse olen käsittänyt asian siten, että persujen äänimäärä valtakunnallisesti aleni noin 7 prosnttiyksikkää. Prosenteiksi muunnetuna se tarkoittaa noin 40 prosenttia.\nArto Nurmi 11.4.2017 20:52\nSelvennetään nyt että puhutaan kannatuksen muutoksesta, eli prosenttiluvusta joka ilmoitetaan yleensä myös uutisoinnissa. Millaisen nousun saat laskettua Perussuomalaisille vuonna 2012 kun kannatus kasvoi 5,3% :sta12,3 %:iin (ns. Laimea jytky / kannatuksen putoaminen)\nLisätty: Perussuomalaisten kannatuksen muutos oli nyt 2017 vaaleissa -3,5%, ei -7%. 2012 oli kasvua kannatuksen muutoksena +7,0%.\nViljo Heinonen 11.4.2017 21:16\nKun puolueen kannatus nousee 5,3 prosentista 12,3 prosentiin, on nousu 7 prosenttiyksikköä ja prosenteissa noin 115 eli oli yli kaksinkertainen. Aivan ilmeisesti et käsitä mikä ero om prosenttiyksiköllä ja prosentilla.\nArto Nurmi 11.4.2017 23:02\nKyllä minä sen käsitän. Mutta katsopas vaikka YLEn tulospalvelua vaaleista. Vuonna 2012 esimerkiksi löydät sieltä perussuomalaisille luvut 5,3% 12,3% ja +7%. Kannatuksen muutoksesta puhutaan, mutta kannatus on tuolloin yli kaksinkertaistunut.\nEli kuten aiemmin vastasin yleisesti kannatuksien yhteydessä puhutaan kannatuksen muutoksesta prosenttiyksikköinä. Aloituksessa tämä tulee huonosti esiin mutta se on yleinen tapa käsitellä puolueiden kannatuksien muutoksia.\nArto Nurmi 11.4.2017 23:17 Vastaus kommenttiin #6\nEditoin kirjoitusta kirjoittamalla "yksikön" pariin kohtaan, ja laitoin sulkuihin vielä tuon 2012 "casen". Samalla korjasin pari kirjoitusvirhettä.


Katevaraus on korttiostoille, korteilla tehdyille käteis- ja automaattinostoille ja maksuille tehtävä varaus tulevaa veloitusta varten korttiin liitetyllä pankkitilillä olevasta saldosta eli tilin käyttövarasta. Kyseessä ei ole oikea tilitapahtuma eli tililtä ei poistu rahaa vielä katevarauksen yhteydessä. Tehty katevaraus vähentää tilin käyttövaraa. Katevaraus poistuu, kun sitä vastaava veloitus tapahtuu tililtä.\nVisa Electron -korteilla on myös niin sanottu katevarausaika. Nordean katevarausaika lyheni vuonna 2013 viiteen päivään oltuaan aikaisemmin paljon pidempi. Katevarauksen tarkoituksena on varmistaa, että tilillä on riittävästi rahaa. Visa Electronilla tehtävä ostos veloitetaan vasta jälkikäteen. Aika vaihtelee kaupan käytäntöjen mukaan. Tililtä tehty katevaraus vähentää tilillä olevaa käyttövaraa ja poistuu heti, kun sitä vastaava veloitus on tehty tililtä.\nTilin saldo voi mennä katevarauksesta huolimatta miinukselle. Näin tapahtuu esimerkiksi silloin, jos katevaraus ehtii umpeutua ennen kuin myyjäliike veloittaa asiakkaan tiliä ja asiakas on tehnyt myöhemmin ostoja tai nostoja suuremmalla summalla kuin mihin hänen tilillään olisi ollut rahaa. Pankin asiakkaan edellytetään tilisopimusten ehtojen mukaan käyttävän erilaisia maksuvälineitä vain siten, että tili ei ylity. Jos tili ylittyy, pankki laskuttaa asiakkalta tilinylityksestä hinnastonsa ja tilisopimuksen mukaan.\nDanske Bankissa katevarausaika on 2-3 viikkoa ja Osuuspankeissa 20 päivää. Lyhyen katevarausajan ongelmaksi koetaan, että tilinsä saldoa seuraamaton asiakas saattaa ylittää tilinsä luulleessan siellä olevan enemmän rahaa kuin todellisuudessa on. Pitkien varausaikojen ongelmana on, että jos ostosta ei tehdäkään, tehty katevaraus rajoittaa tilinomistajan rahankäyttöä turhan pitkään. Pankki voi pyydettäessä poistaa aiheettoman katevarauksen.\n↑ Reinikainen, Pauli: Varo, tilisi voi pian olla miinuksella 18.5.2013. Alma Media. Viitattu 30.11.2014.\nNoudettu kohteesta ”https://fi.wikipedia.org/w/index.php?title=Katevaraus&oldid=17104242”\nSivua on viimeksi muutettu 22. helmikuuta 2018 kello 07.39.


Talous tilttaa, mutta ennenkaikkea järjestelmät – oletko valmis? — Veikko Huuska\n”Vuosikymmen sitten maailmantalous vajosi pahimpaan lamaan sitten 1930-luvun. Se, minkä piti olla ekonomistikunnan suuren enemmistön mielestä mahdotonta, toteutui synkällä tavalla. Maailmanlaajuiseen lamaan kytkeytyi osin erillinen eurokriisi, joka syöksi talous- ja rahaliiton hajoamisen partaalle.”\nPaitsi että tuo lausunto, sikäli kuin on totta, asettaa ”ekonomistikunnan suuren enemmistön” ammattitaidon ja näkemykset entistäkin kyseenalaisempaan valoon – kahvinporoistako vai viskilasin pohjasta ne niitä näkemyksiään ammentavat? – herättää vakavan kysymyksen:\nmilloin noiden monetarismin Tonavien mielestä kapitalismiin aina kuuluneet suhdannevaihtelut, jyrkkinekin muutoksineen, on selätetty ja siirretty kuolleiden ilmiöiden herbaarioon? https://www.hs.fi/aihe/talousennusteet/\nSailas toteaa yleisesti tunnetun tosiasian\n”Maailmantalous on kasvanut pahimmasta selvittyään rivakkaa vauhtia jo monen vuoden ajan. Hallitusten ansiot myönteisen kehityksen syntyyn eivät ole olleet ratkaisevia, vaan kasvun varsinainen vauhdittaja on ollut keskuspankkien ennennäkemättömän löysä rahapolitiikka.”\nMinisteri Sailas jättää sanomatta olennaisen asian: ihan itsestäänkö, ”omasta päästään”, nuo keskuspankit yhtäkkiä ovat repineet tuon ”ennennäkemättömän löysän rahapolitiikkansa”?\nEivät tietenkään. Takana on poliittinen tahto ja sen synnyttänyt poliittinen usko. Sikäli poliitikoilla on lusikkansa sopassa siis. Heillä on usko ja siitä suorastaan öljylähteenomaisena ruiskuava tahto. Sen tahdon varassa maailmaa nostetaan, kannetaan ja ”viedään perille”..\nUusi vakavastihäiriintynyt normaali\nVaikka finanssikriisistä onkin näennäisesti enimmäkseen jo selvitty ”kuiville”, eivät housut silti ole ”kuivat”, vaan 2008 katastrofin kestoseuraukset ovat keskuudessamme.\nMaailman velkaantuminen. ”Keskuspankkien ennennäkemättömän löysä rahapolitiikka” (Sailas) on toiminut kuin käänteinen neutronipommi. Ihmiset se on – jotakuinkin – säästänyt, mutta yhteiskuntien rakenteet, vakiintuneet instituutiot ja kansantalouksien reaalitalouteen perustuvat käytänteet ja mallit se on tehokkaasti romahduttanut.\nMakrotaloudessa on siirrytty määrätietoisesti ja korjaamattomalla tavalla keinottelurahan aikaan, jolloin reaalitalouden vaihteluilla on marginaalinen merkitys keskitetyn tuoton karttumiselle. Pullo henki on vapautettu, eikä sitä lassoa ole punottu, jolla se vedettäisiin takaisin.\nKoskaan maailmanhistoriassa maailman taloudellinen eliitti ei ole ollut niin vähäisessä määrin sidoksissa maailman työtätekevien ja maailman BKT:n kertymään ratkaisevasti vaikuttavan ihmiskunnan suuren enemmistön kanssa.\nKoskaan ihmisen aikana niin harvat eivät ole olleet niin suuressa kiitollisuuden velassa niin monille, - paitsi että ne eivät ole kiitollisia eivätkä varsinkaan velassa. He kaikki ovat velkojia, ikuisia.\nMilloinkaan ihmisen aikana niin perustavat virheet eivät ole niin lyhyessä ajassa pilanneet laitumia ja lampaita niin monilta, kuin meidän aikanamme. Siinä suhteessa elämme suurta aikaa, Great Era.\nFinanssitoiminta makrotalouden huipulla on irtautunut inhimillisestä ja reaalisesta. Sen toiminnalle on enemmän haittaa ihmiskunnan seitsemästä miljardista hengittävästä ja tuntevasta ihmisestä, kuin mitään käytännöllistä hyötyä. Eliitti suhtautuu ihmiskunnan enemmistöön kuin pankinjohtaja piensäästäjään, vihalla ja inhon väristyksellä.\nSiksi ihmisen ja ihmiskunnan henki ei ole koskaan ollut niin halpa kuin tänään, koska sillä ei nyt eikä pitkässä tulevaisuudessa ole mitään arvoa.\nSillä ihmisellä ei ole arvoa ihmisenä, - eikä myöskään tuotannontekijänä, ei kuluttajana eikä varsinkaan sijoittajana, - koska tuotannolla ei ole kuten sanottu, mainittavaa merkitystä tuottojen karttumisen kannalta, eikä kulutus näin ollen ole enää arvossaan; ainoastaan sijoittaminen on arvokasta, ja enemmistö sijoittajista on vain voittajien tuottojen takaajia, heiltä otetaan ja keskitetään. Ihminen ihmisenä on tälle järjestykselle vihan ja inhon kohde, muuten täysin merkityksetön, mutta potentiaalisena haittana sitä on syytä vihata ja inhota.\nMuu maailma miljardeine ihmisineen on jo käytännössä tämän kasinon valojen ulkopuolella.\nKeskellä, rulettikupissa, on merkitys, valta ja kunnia.\nMitä uutta on tullut tilalle?\nTuotannon ja reaalitalouden merkityksen minimoituminen näkyy monessa.\n”Palkat ja hinnat eivät puolestaan tunnu reagoivan tuotannon kasvun nopeutumiseen” (Sailas). Tämä – siis se, että palkat eivät reagoi, tarkoittaa arjessa palkkajäädytystä, - ja kilpailuttamisen sekä yritteliäistämisen kautta tapahtuvan alihinnoitellun yrittäjätyön valtaistumisen, monissa tapauksissa suoranaisen tulottomana suoritettavan yrittäjäriskillisen työn kautta - , palkkasumman tosiasiallista ja merkittävää supistumista.\nKansantaloudessa tämä tarkoittaa luonnollisen elinvoiman tyrehtymistä luonnonjoessa, ja keinotekoisen, vapautettujen markkinavoimien ruoppaaman keinokanavan virranjuoksun julmaa paisumista, myös tuotannontekijäpalkkojen (ym. vastikkeiden) kasvavana ohjautumisena ja ohentumisena pois luonnollisesta virtaus- ja voimavuomastaan.\nValtioiden näivettyminen ideologisen ohjauksen olosuhteissa\nValtioiden välttämätöntä tulovirtaa on tehokkaasti supistettu verokantaa alentamalla, jättämällä makromaisesti kasvaneet pääoma- ja keinottelutulos merkittävän alhaisen verokannan piiriin, - ja mikä olennaisempaa – kokonaan verotuksen ulkopuolelle, joka verolakien kehittämistä tietoisesti laiminlyömällä, verotuksen ulkopuolisen alueen laajentamisella sekä erilaisen verosuunnittelun ja –kierron mahdollistavalla harkitulla löperyydellä.\nVerotuspopulistista alennusvaadetta on ruokittu palkansaajien verotuksen epäkohtien ja terveenjärjen vastaisten kohdennusten avulla. Näin on saatu nekin suureen tulonsiirto- ja julkisten palveluiden vastaanottajakaartiin kuuluvat, jotka itse hyötyisivät kohtuullisesta verokannasta, liittymään valtionvastaiseen rintamaan vaatimaan yhä jatkuvia huojennuksia verokertymän eri sektoreille.\nValtioiden ja yleensä julkisen hallinnon tulokertymän kuivuminen on johtanut yhä uudelleen jatkuvaan määräämättömään velkaantumiseen ja toisaalta palvelu-, ylläpito- ja kehittämispolitiikkojen laiminlyönteihin, niin että valtiot, varsinaisten kriisimaiden ulkopuolellakin, kaikkialla Länsimaissa ovat kääntyneet kohden ”pienen valtion” ideaalia.\nPahiten kärsineissä maissa eläkejärjestelmä on tuhoutunut, eläkeikää ollaan nostamassa 70 ikävuoteen, koulutusta yksityistetään mikä tarkoittaa että valmistuessaan opiskelleilla on niskassaan velkakuorma. Julkisia palveluita alasajetaan ja infrastruktuurihankkeita jäädytetään.\nTämä – kutsuttakoon sitä nyt vaikka sitten – julkisen vallan ”amerikanisaatioksi”, alasajon maisemassa tapahtuvaksi hitaaksi kuolemaksi.\nSuomessa huokaillaan pitkien kehityskulkujen kanssa. Sailaskin itkee:\n”Suomessa eletään nyt vahvaa nousukautta. Työllisyysaste on noussut mukavasti ja työttömyys vähentynyt. Pitemmän aikavälin näkymät ovat silti heikentyneet. Syntyvyyden yllättävän nopea lasku nostaa tuskanhien eläkepolitiikasta vastaavien otsalle. Huoltosuhde-ennusteet muuttuvat erikoisen näköisiksi.”\nEn ymmärrä Sailasta. Ketä tämä muutos on yllättänyt? Jos Suomessa ei (kuten itseasiassa 2000-luvulla on nähty) osata laskea edes sellaisia perussuureita, kuin väestöennusteet ja syntyvien lasten määrän muutokset, - siis edes skenariotasolla -, niin mitä ihmettä kannattaa ”hikoilla” verta eläkepolitiikan suhteen?\nEikö sieltä skenarioarkusta löydy näitäkin toteutuneita käyriä ja niiden tod.näk. suuntia ennakoivia vaihtoehtoja? Jos ei, niin asialle pitää tehdä jotain ihan oikeasti.\nHeikko talouskasvu, pitkä työttömyys, epävarmentuva tulevaisuus suurpoltiikan turbulensseineen, yhdessä valmiin maailman normaalien ilmiöisen, kuten monimutkaistuvan todellisuuden ja sen kanssa emotionaalisessa (syvässä) ristiriidassa oleva henkinen riippumattomuuden ja yksilöllisyyden eetos. Siis evätkö ne kaikki, kaikki puhu tilastomaakareillekin sitä, ettei tähän nyt ainakaan entistä tiheämpään lasta aleta pukkaamaan? Ja kun viipyy niin mahdollisuuksien ikkuna hitaasti mutta varmasti sulkeutuu, kunnes lopulta jonain arvaamattomana hetkenä loksahtaa kiinni, lopullisesti. Se oli se elämä ja sen jatkamisaikeet. Liian moni itseasiassa havahtuu myöhään.\nEniten olen huolissani ratkeilevista rakenteista ja sortuvista sopimuksista\nToistuvasti olen rohjennut puhua kansainvälisten instituutioiden ja niiden puitteissa sovittujen yhteisten menettelytapojen ja säännösten puolesta. Ne – siis laajasti puhuen, rakenteet – ovat se runko ja kannatinjärjestelmä, jonka varaan voidaan perustaa globaalia yhteistyötä ja ohjelmia.\nTietysti tämä puhe on vaikeaa heti kun muistamme Euroopan suuren ”tuhatvuosihankkeen”, poliittisen rakennuksen ja poliittisen rahan. Siinä esimerkki tuulentuvasta, jonkalaista harakanpesää ei olisi koskaan pitänyt pykätä: olisi tullut edetä loogisesti ja uskollisesti vapaan kaupan puolesta, taloudellisen vaihdannan esteiden raivaamisen puolesta, järjellisen kansallisvaltiopolitiikan puitteissa. Maailmanhistoriassa tuskin on historiattomampaa ja omalaatuisempaa hanketta, kuin nykyinen EU ja sen bastardaalinen raharatkaisu, Euro.\nJumalaa ei ole, eikä ylintä kaitsijaa. Kaikki on ihmisestä, ja siksi juuri niin epäinhimillistä.\nTaas ihminen uskoo, kuin vanhan ajan ryöstöritarit, että sota kannattaa ja voitto taistelussa on voitto kaikinpuolinen, kun minä vain olen se, joka nujerran ja muut nujerrettuja.\nSuuria valtioita ja imperiumia on historian saatossa syntynyt vain tulen, veren ja miekan voimalla, niin on ollut ja niin on aina oleva. Eurooppalainen ”varaslähtö” ja oikopolku Euroopan Imperiumin synnyttämiseksi lähti väärällä jalalla liikkeelle, eikä sitä virhettä pystytä korjaamaan ennen kuin marssi loppuu ja seuraava suursota mitätöi vanhat erheet ja luo uusia, joita sitten tahoillamme alamme hammasta purren itse kukin korjailemaan.\nMutta siinä sodan huhmaressa mikään leka ei ole liian iso säästääkseen mitään ja ketään nykyisen federaatiojärjestelyn näpertelyistä jälkimaailmoille. Tulelta säilynyt ja ruuditettua ilmaa haistava tulevaisuus tulee kiroamaan nämä ”isät”.\nParadoksaaliset satunnaisuudet ja vakioksi muodostuneet tilapäisratkaisut\nErikoisesta on aikanamme tullut ”uusi normaali”.\nParadoksaalisesta tehtiin uusi selviö. Tilapäisratkaisusta ja kertaallisesta hätärytkystä vakio.\nKaikki arvot ovat joutuneet alennusmyyntiin ja tallattu maahan.\nMikään ei tahdo olla liian sakraalia säilyttääkseen koskemattomuuden, ei edes oma maa, oma kansa, oma tahto.\nEi niin kovaa pulttia, joka ei periksi antaisi, kun palkkeja rytkytetään. Ei niin kovaa ideologiaa, ettei vielä kovempaa rahamyllyä kohtaisi tiellä. Ei niin kovaa kalloa, ettei poliittinen ohjaus ja ideologinen happosade sitä pehmentäisi. Voi meitä raukkoja, kuka antaisi meille leivän ja järjen.\nPekka Lampelto 9.5.2018 19:38\nOlisiko esittää ratkaisuehdotuksia?\nVeikko Huuska 9.5.2018 20:01\nHyvä ja kohtuullinen kysymys.\nMutta joudun pahoittelemaan syvästi, ettei minulla ole ratkaisuehdotusta moniin näistä ongelmista, vähiten ehkä kaikkein suurimpiin pulmiin.\nHarmillisinta on se, että pahasti ounastelen, että moniin niistä ei yksinkertaisesti vain ole ratkaisukeinoa.\nTilanne vain meni ja on nyt ohi; tehtiin mitä tehtiin, ja kovin köykäisin eväin, ja osittain täysin väärän paradigman varassa.\nEi sellaisia virheitä korjata.\nOn vain elettävä niiden kanssa.\nEn tarkoita antautumismielialan valamista, vaan viileän tilannekuvan merkitystä - ja sitä, että vältettäisiin virheiden ja seurausten kumuloitumista periaatteessa samoja alkuperäisiä virheitä toistamalla ja niihin hirttäytymällä.\nMitä kurjemmat uhat meitä saartavat, sitä skarpimmin meidän tulee pureutua aikamme pulmiin.\nAmos Ahola 9.5.2018 20:02\nRatkaisu on ottaa tänään vähän turpaan tai huomenna enemmän. Tähän saakka on valittu jälkimmäinen.\nJaakko Aalto 9.5.2018 20:49\nKysymys oli epäilemättä hyvä, mutta kyllä se minun mielestäni oli kohtuuttoman kova. Esittämällä oikean vastauksen saisit nimesi historiaan. Eräs parisataa vuotta sitten syntynyt kaveri punnersi tuon kysymyksen kanssa ikänsä. Teki siinä monta kiinnostavaa havaintoa ja löysi monia mielenkiintoisia näkökulmia, mutta päätyi väärään vastaukseen. Sai kuitenkin nimensä historiaan.\nMartti Haverinen 9.5.2018 20:55\nOnhan niitä seteleitä leikattu ennenkin.\nMatti Karnaattu 9.5.2018 21:45\nNoh, kaikki raha on velkaa. Uutta rahaa tehdään kun joku lainaa. Ja lainatulla rahalla on korko eikä kaikkia rahoja saada takaisin. Velkakuorma kasvaa ja kasvaa.\nSemmoinen veikkaus, että korkotaso pysyy kohtuullisen pitkään alhaisena ja sitä vähitellen nostetaan. Sitten jossain päin yllättäen kun rahaa huomattavia määriä lainanneet tajuvat, että eivät ikinä tule saamaan rahojaan takaisin, tapahtuu jotain jännää.\nMatti Karnaattu 9.5.2018 22:00\nMinua kyllä henkilökohtaisella tasolla kiinnostaa, että missä suhteessa velkojen maksun jälkeen rahaa kannattaisia pyrkiä puskuroimaan ja kuinka paljon kannattaa laittaa kiinni eri omaisuuslajeihin.\nKoska sen nyt tietää, että velasta ei seuraa mitään hyvää, mutta tekeekö sillä rahallakaan mitään siinä kohtaa? Osakkeeita olisi helppo omistaa mutta ongelma niissä kun niihin nyt virtaa sitä velkarahaa ja hinnat taivaissa.\nHarmillisesti itsellä ymmärrystä aiheesta ei vielä tarpeeksi ole.\nPekka Lampelto 9.5.2018 22:39\nVaikka ei olisi monumentaalisen lopullista vastausta, niin voisi heittää ideoita ja suuntaviivoja. Niistä voi keskustelun kautta syntyä jotain.\nYksi pohdinnan arvoinen idea saattaisi olla valuuttajärjestelmän uudistaminen. Nykyiselle velkavetoiselle keskuspankkijärjestelmälle on muita vaihtoehtoja. Neochartalismi yksi ja siitä on eri versioita. Yksi versio perustuisi siihen, että keskuspankki loisi lisää rahaa suoraan valtiolle, ja uusi raha tulisi valtion kulutuksen kautta kiertoon markkinoille. Uusi raha voisi olla valtion vapaasti käytettävää, tai sitten se tulisi korvamerkitä investointeihin. Tällainen valuuttajärjestelmä pienentäisi pankkisektorin erityisroolia taloudessa. EU:n tasolla tämä tarkoittaisi, että EKP ei lainaisi rahaa liikepankeille, vaan tasapainoilisi kasvun ja inflaation välillä syöttämällä rahaa suoraan jäsenvaltioden budjetteihin.\nSitten on tiede- ja teknologiapolitiikka. Jos ilmastonmuutos on suurin uhka ihmiskunnalle, niin investoimalla 10-100x enemmän sitä ehkäiseviin teknologioihin, voitaisin saada jotain konkreettista aikaiseksi. Ilmastonmuutosta voisi hillitä myös ankarammalla verotuksella kuten 100 %:n lihaverolla alkuun.\nIhmisen geenimanipulaatiolla voitaisiin nostaa keskimääräistä älykkyyttä, vastuullisuutta, empaattisuutta, terveyttä ja mitä vain ominaisuuksia.\nDemokratiajärjestelmää voisi uudistaa. Voitaisiin luopua siitä, että kaikilla äänioikeutetuilla on yhtä paljon ääniä, ja siirtyä demokratiaan, jossa lisää äänivaltaa voi ansaita osoittamalla tietämyksensä tentein.\nMatti Karnaattu 9.5.2018 21:34\nHenkilökohtaisella tasolla maksan velat pois, käytän rahat seuraavan vuoden aikana tarvitsemiin hyödykkeisiin vielä kun on ostovoimaa, ja jos rahaa jää niin jään odottamaan pörssin alennusmyyntejä.\nKun seuraava finanssikriisi tulee, velallisista tulee helposti toisen luokan kansalaisia.\nErkki Laitila 9.5.2018 21:33\nOikein hyvä kirjoitus ja niin paljolti totta. Kiitos!\nMikä se kysymys oikein olikaan?\nOlen tutkinut kybernetiikkaa ja systeemisiä ratkaisuja pian 10 vuotta IT-alan tutkijan alkutiedoilla. Voisin kertoa teille ihmeellisiä totuuksia, mitä kaikkea sieltä paljastuu, mutta se veisi paljon aikaa, ettekä varmaan pysyisi kärryillä, sillä systeemisyys ei ole helppo asia.\nEilen analysoin kilpailutuksen näillä keinoilla ja seuraavaksi fasismin tilaa nyky-yhteiskunnassa. Olen raportoimassa yliopistolaitoksen romahdusta kolmantena tapauksena ja lähetän sen analyysin Suomen jokaiselle yo-rehtorille sekä Eduskunnalle. Älkää muistelko 200 vuotta vanhoja juttuja, vaan keskittykää tulevaisuuteen jo nyt.\nOsaamiseni on myrkkyä Suomen eliitille, koska ne menettävät uskottavuutensa jos entistä analyyttisempi ajattelemisen taito leviää. Se onkin tarkoitukseni Metayliopiston konseptissa.\nOlen kirjoittanut myös kirjan: "Ideakirja yhteiskunnan pelastamiseen", joka vastailee periaatteellisesti Veikko Huuskan esitykseen 10 eri näkökulmaa soveltaen: https://holvi.com/shop/LXqGL5/\nJos päättäjät haluaisivat soveltaa systeemiajattelua,yhteiskunta alkaisi oppimaan oppimista, jolloin se välttyisi suhdannekriiseiltä, sodilta jne. Siinä esteenä vain se "Jos" - sana. Tervetuloa systeemiseen maailmaan jokainen!\nPekka Lampelto 9.5.2018 22:28\nOnnistuuko systeemiajattelusi ratkaisemaan sen, miten systeemiajattelu saadaan juurrutettua päättäjien työkaluksi ja yhteiskuntaan?\nLauri Kiiski 10.5.2018 07:23\nSuomessa epätodellisuus on näkyvissä n. 120 miljardin lisävelkana täysin ilman talouskasvua viimeisen vuosikymmenen aikana. Teillä on entisestäänkin enemmän kalliita hienoja autoja ja maassa on ollut melkoinen asuntobuumi hinnan nousuineen.\nSilti tuotannon arvo ei ole edelleenkään edes v. 2008 tasolla - ainoana maana koko Euroopassa ja ehkäpä koko maailmassa.\nEU on euroineen tipahtamassa pahasti pois maailman kehityksen kärkijoukosta Saksaa lukuunottamatta globaalisesti. Saksa kyllä porskuttaa edelleenkin ja energiaa saadaan kaaduputkista Venäjältä.\nVeikko Huuska 10.5.2018 08:40\nKansainvälisistä sopimusjärjestelmistä ja niiden perusteista:\n"Sopimukset vaativat tietyn määrän luottamusta ja hyvää tahtoa. Iranilla ei ole enää mitään syytä uskoa sopimuksiin Yhdysvaltain kanssa, kuten ei ole kenelläkään muullakaan. Kaikkea neuvonpitoa Yhdysvaltain kanssa kannattaa lähestyä kuin koijareiden pokeripöytää: huijata itse eniten." - Aamulehti, 10.5.2018. -\nIran-ssovun muiden osapuolten eli Saksan, Ranskan, Britannian, Venäjän ja Kiinan harteille jäi nyt pitää kiinni sovun rippeistä.\nIranissa kommentoitiin tuoreeltaan, että eurooppalaiset ovat puheistaan huolimatta kiinni Yhdysvaltain päätöksiä ja että Iranilla ei ole mitään syytä pitää kiinni sopimuksestaan.\nVoi, Länttä. Vo meitä Lännessä. Näin me olemme Trumpin päättömien ratkaisujen yhtiömiehiä ja maksu tulee perässä.\nSamaan aikaan onneton Suomi vedätti itsensä yhä syvemmälle "yhteistyöhön" Yhdysvaltain puudelina.\nKun on juoksevinaan karhua pakoon, päätyy Trumpin polvelle.\nLauri Kiiski 10.5.2018 09:27\nKuka käskee Irania moukaroimaan ohjuksin Israelia Syyriasta käsin ?\nOnko Lähi-idän rauhalle hyvästä vai pahasta se, että Iran uhkailee toistuvasti tuhoavansa Israelin viimeiseen juutalaiseen asti.\nSe, joka näkee tässä asiassa Iranin Hizbollaheineen hyväntekijöinä sotahulluuden sijaan on omituinen.\nUSA:lla on valintananaan alueella ensisijaisesti Israelin turvallisuuden takaaminen - jo vuosikymmenien ajan - eikä Trump tee tässä poikkeusta.\nVeikko Huuska 10.5.2018 09:38\n"Kyse on myös Yhdysvaltain ja Euroopan suhteesta, ja Euroopan maiden yhteisen turvallisuuspoliittisen linjan pitävyydestä. Euroopalla näyttäisi olevan vain hävittävää.\nJa sitä on itseasiassa paljon. Euroopan yhteisen ulko- ja turvallisuuspolitiikan johtomaana Saksa on tästä erityisen huolissaan.\nKaikki mitä Trump nyt Irakin kanssa tekee, on vastoin Euroopan tavoitteita. Tavoite on alueen vakauden lisääminen."\nMeidän läheinen ystävämme ja kehittynyt kumppanimme Trump toimii täysin toisin.\nOn Trump we Trust.\nEuroopan on nyt ymmärrettävä, että Yhdysvallat voi pian iskeä Iraniin.\nEurooppa saisi iskujen seurauksista osansa.\n"Euroopan on syytä alkaa valmistautua seuraavaan pakolaiskriisiin", kirjoittaa Yhdysvaltain politiikan asiantuntija Josef Braml Saksan ulkopoliittisen seuran DGAP:n kommentissa.\nEttä Sellainen Ystävä.


Al KufrahAl Kufrah BenghaziBenghazi SabhahSabhah SurtSurt TripolisTripolis © by MeteoGroup © by MeteoGroup Aikavyöhyke: Africa/Tripoli Aikavyöhyke: Africa/Tripoli\nSää paikkakunnalla Benina, 17.09.2019\nMaanantaina on odotettavissa etupäässä verrattain selkeäksi sääksi. Aamun lämpötila on 21 astetta. Päivällä saavutetaan enintään 29 astetta. Yöllä 19 astetta. Suunnasta pohjoinen aluksi Raikasta, puuskittaisesti Myrskyistä tuulta, yöllä Heikkoa.\nSää paikkakunnalla Kufra, 17.09.2019\nMaanantaina taivas on ja pysyy käytännössä pilvettömänä. Aamun lämpötila on 23 astetta. Päivällä saavutetaan enintään 33 astetta. Yöllä 24 astetta. Tuuli puhaltaa heikosti suunnasta pohjoinen.\nSää paikkakunnalla Sebha, 17.09.2019\nMaanantaina taivas on ja pysyy käytännössä pilvettömänä. Aamun lämpötila on 19 astetta. Päivällä saavutetaan enintään 31 astetta. Yöllä 20 astetta. Suunnasta itä aluksi Kohtalaista, puuskittaisesti Kovaa tuulta, myöhään illalla Heikkoa.\nSää paikkakunnalla Sirte, 17.09.2019\nMaanantaina on odotettavissa verrattain selkeäksi tai melkein selkeäksi sääksi. Aamun lämpötila on 24 astetta. Päivällä saavutetaan enintään 29 astetta. Yöllä 23 astetta. Tuuli puhaltaa heikosti suunnasta pohjoinen.\nSää paikkakunnalla Tripolis/Intl, 17.09.2019\nMaanantaina taivas on ja pysyy käytännössä pilvettömänä. Aamun lämpötila on 20 astetta. Päivällä saavutetaan enintään 32 astetta. Yöllä 21 astetta. Tuuli puhaltaa heikosti suunnasta kaakko.


Vuokramökki Kittilä, Skistar 313 - Gofinland.fi\nVuokramökit / Lappi mökit / Kittilä mökit / Pallas-Yllästunturin kansallispuisto mökit / Levi mökit / Vuokrataan mökki Skistar 313\nModerni huoneisto Levin keskustan alueella. Kävelymatka keskustan palveluihin.\nRovaniemeltä 170 km pohjoiseen, Levin matkailukeskuksessa. Toisen kerroksen huoneisto kahden kerroksen kivirakenteisessa huoneistohotellissa. Talo rakennettu 2020. Tupakeittiössä 2 sänkyä ja vuodesohva, sauna sekä pesuhuone/wc.\nHäkkivarasto asiakkaiden käytettävissä.\nTalossa huoneistojen yhteiskäytössä lämmin suksien huoltotila ja pyykinpesuhuone, jossa pyykkikone ja kuivausrumpu.\nLevin keskustan palvelut lähellä. Myös talossa pieni baari, josta saatavissa aamiaiset ja muut ruoka-annokset.\nLoma-asunnon nimi: Skistar 313


Laivamatkaajat | Mon Voyage\nTästä aiheesta lienee sen seitsemän erisorttista luonnosta, ja mikään ei nyt vaan jotenkin koskaan sovi yhteen. Nooh jospa näin yövuorosetin päätyttyä löytyis hiukkasen jo sanojakin. Hapuillaan ainakin. Kuva Viking Line\nNapsuttelinpa tuossa jokunen viikko sitten ihanasta Muumimaailma -pävästä. Päivähän oli sanoinkuvaamattoman ihana, ja itseasiassa pohdin, että olisihan siellä pidempäänkin varmasti tekemistä löytynyt. Jäipä siis jotain ensikertaakin varten mahanpohjaan kutkuttamaan. Yöpymisvaihtoehdoista, valitsimme ihanan Viking Gracen – eli päivä muumeillen, ja illalla laivaan. Vaikutti monikin lapsiperhe tehneet saman huippuvalinnan.\nItse kun nyt en mikään varsinainen ”risteilyfani”- olekaan, tainnut ammoisien aikojen Vaasa-Uumaja/Sundsvall -risteilyt tehneet tehtävänsä. Toki idea oli tuolloin taxfree vapauden vielä jyllätessä ihan eri kuin tänäpäivänä. Viking Gracella olin ehtnyt kertaalleen käydä, joten tiesin kuinka tyylikkääseen laivaan olin menossa. Silti tustalle jäi hyörimään ajatus siitä että ”kuinka paljon jäikään taas näkemättä, tästä upeasta laivasta” Palanen kerrallaan. Olin tottakai nykyaikainen mumma ja ladannut puhelimeeni app:n josta näki mitä missäkin päin laivaa milloinkin tapahtuu. naperot olivat luonnollisesti todella väsyneitä jo laivaan päästyämme, joten yöpuulle käytiin varsin varhaisessa vaiheessa. Olihan koko seuraava päivä aikaa nautttia laivan antimista. Värimaailmaa\nTässä kuvasatoa laivalta, vaikka kollaasesita en edes hurjasti pidä, mutta tälläkertaa näin saan paljon enemmän sitä ihanuutta esille. Ah tuo värimaailma ja tyylikkyys on todella, jotain upeaa. Iso ripaus luxusta meille aikuisille, ja lapsille tietysti ihana kokemus – nautin täysin siemauksin, nimenomaan siitä, että laiva ei ollut mikään ”bile-bile” kokonaisuus vaan selkeästi aidosti tyylikäs. Lapsille kaiken kaikkiaan 3 leikkipaikkaa, eri ikäryhmille. Uskon todella että, näin on saatu huomioitua lasten viihtyvyys, kun on omaa ikäryhmää vastaavat leikki/peli mahdollisuudet. Pienten leikkihuone Vähän isompien leikkihuone Haaveita Herkkuja Lisää muumeja Ruokailua odotellessa.\nHän sai erityiskiitoksen hyvästä ravintolakäyttäytymisestä, vieressä istuvalta pariskunnalta. Rouva sanoi ”Sinun kanssasi voi kyllä käydä hienossakin ravintolassa, kun osaat noin hienosti käyttäytyä. Shopping Ah niin naisellista


Qualcomm esitteli odotetusti Snapdragon 8 Gen 1 -lippulaivajärjestelmäpiirin - Muropaketti.com\n01.12.2021 14:48 | Muropaketin toimitus\nQualcomm on julkistanut ARMv9-pohjaisen Snapdragon 8 Gen 1 -järjestelmäpiirin. Sitä käyttäviä huippupuhelimia tullaan julkistamaan vielä tämän vuoden aikana.\nKyseessä on Qualcommin ensimmäinen neljän nanometrin prosessilla valmistettu järjestelmäpiiri. Snapdragon 8 Gen 1 muodostuu 3,0 gigahertsin nopeudella toimivasta Cortex-X2-pääytimestä, kolmesta 2,5 gigahertsin kellotaajuuteen yltävästä Cortex-A710-ytimestä sekä neljästä 1,8 gigahertsin Cortex-A510-ytimestä, kertoo GSMArena.\nCPU:n luvataan olevan jopa 20 prosenttia suorituskykyisempi Snapdragon 888 -järjestelmäpiiriin verrattuna, samalla kun virrankulutusta on saatu laskettua 30 prosenttia. GPU:n puolella suorituskykylisäys on peräti 30 prosenttia, virrankulutuksen laskiessa 20 prosenttia.\nAdreno Frame Motion Engine -niminen teknologia mahdollistaa pelien ajamisen kaksinkertaisella ruudunpäivitysnopeudella tavallisella virrankulutuksella, tai tavallisella ruudunpäivitysnopeudella ja puolitetulla virrankulutuksella. Järjestelmäpiirissä on panostettu myös volumetrisen valaistuksen hallintaan.\nSnapdragon 8 Gen 1 -järjestelmäpiirin 5G-yhteyksistä vastaa integroitu X65 5G -modeemi, jonka tiedonsiirtonopeudet nousevat jopa 10 Gbps -tasolle. Mukana on tuki WiFi 6E:lle ja järjestelmä pystyy lähettämään CD-tasoista häviötöntä musiikkia Bluetooth LE -yhteyksien yli. Trust Management Engine puolestaan vastaa järjestelmäpiirin parantuneesta tietoturvasta.\nEnsimmäiset Snapdragon 8 Gen 1 -järjestelmäpiiriä hyödyntävät puhelimet julkistetaan vielä tämän vuoden puolella.\nQualcomm ja Microsoft kehittävät yhteisiä järjestelmäpiirejä – tähtäimessä seuraavan sukupolven AR-lasit ja metaverse\nVolvo tuo autojensa tietoviihdejärjestelmiin Google Homen ja YouTuben\nMediaTek Dimensity 9000- ja Qualcomm Snapdragon 8 Gen 1 -järjestelmäpiirit vaikuttavat hyvin tasaväkisiltä\nMediaTek johtaa nyt selvästi järjestelmäpiirien markkinoita, Samsungin ja HiSiliconin asemat heikentyivät


Toimittajalla kävi pa**amainen tuuri juttukeikalla – Stara\nToimittajalla kävi pa**amainen tuuri juttukeikalla\nNettivideot Viihdeuutiset 15.8.2011, 10:00 · Stara.fi\nTelevisiotoimittajat joutuvat joskus laittamaan itsensä kirjaimellisesti likoon tehdäkseen mahdollisimman mielenkiintoisia juttuja. Eräs malliesimerkki tällaisesta on nyt nähty Yhdysvaltojen televisiossa, kun toimittaja antautui vapaaehtoisesti poliisikoiran kohteeksi.\nVerkossa julkaistulla uutisvideolla nähdään kuinka toimittaja on pukeutunut suoja-asuun ja kertoo jännittävänsä kovasti tilannetta. Sen jälkeen toimittaja ryntää juoksuun ja koira lähtee perään. Koira toimii esimerkillisesti, ja kohdehenkilöä esittänyt toimittaja säilyy vammoitta. Iskun jälkeen hän kuitenkin huomaa koiran kaataneen hänet suoraan koiran jätöksien päälle. Näin ollen toimittajan ylpeys taisi saada suuremmat kolhut.


Brent öljyn Hinta | Länsi Suomi Uutiset\nBrent öljyn Hinta\n1 raakaöljyn maailmanmarkkinahinta\n2 öljyn hinta tänään\n3 brent öljy\n4 öljyn maailmanmarkkinahinta\n5 brent raakaöljy\nOlet lukenut 1/5 maksutonta uutista. Koronakriisi kutisti päästöt, mutta toi työttömyyden. Näin ei voi ratkaista.\nÖljyn hinta palautui tiistaina hieman maanantain voimakkaan laskun jälkeen. Brent-laadun hinta laski maanantaina alle 50 dollariin tynnyriltä, joka on alhaisin hinta yli puoleen vuoteen. Tiistai-iltaan mennessä brent-laadun hinta nousi kuitenkin hieman yli 50 dollariin tynnyriltä.\nBrent öljyn hinta syöksyy – Alimmillaan tällä.\n– Brent öljyn viitelaadun hinta on tämän artikkelin julkaisuhetkellä päivän aikana vajonnut 25,77% ollen nyt 18,98 dollaria barrelilta. Hinnan laskulle ei näytä löytyvän loppua. Aiemmin öljyn hinta on ollut näin alhaalla viimeksi marraskuussa 2001.\nBrent-öljyn hinta kävi alle 28 dollarissa. Brent-öljy on ollut näin halpaa viimeksi marraskuussa 2003. LEHTIKUVA/AFP. Pohjanmereltä pumpattavan Brent-raakaöljyn tynnyrihinta jatkoi maanantaina laskuaan. Hinta kävi Aasiassa 27,67 dollarissa tynnyriltä, mutta hinta toipui kuitenkin päivän kuluessa.\n4.2.2009 · Öljyn hinta on kääntynyt taas nousuun sen jälkeen kun öljyntuottajamaiden OPECin pääsihteeri totesi haastattelussa, että öljyn hinnan pohja lienee saavutettu, kertoo uutistoimisto Reuters. "Hinnat ovat nyt noin 45-55 dollarissa ja luulen, että ne ovat luultavasti saavuttaneet pohjan ja näemme kasvua hyvin pian" , OPECin pääsihteeri Abdullah al-Badri sanoi haastattelussa.\nPandemia voi olla vedenjakaja. Se saattaa kiihdyttää siirtymää kohti vähähiilistä maailmaa. Myönteinen muutos olisi Afrikan.\nBrent-öljy on ollut näin halpaa viimeksi marraskuussa 2003. Raakaöljyn halpenemisen syynä ovat olleet myös huolet Kiinan kysynnän hiipumisesta sekä maailmanlaajuinen ylitarjonta. Analyytikot ovat varoittaneet, että öljyn ylitarjonta voi jatkua vuoteen 2017 asti.\nBrent-öljyn hinta puhkaisi dollarin rajan – noussut alkuvuodesta 80. Pohjanmeren raakaöljyn Brent-viitehinta on aamulla noussut yli 50 . Pohjanmeren Brentin hinta kävi varhain aamulla alimmillaan 2dollarissa barrelilta, sen jälkeen kun EU ja Yhdysvallat ilmoittivat, että Iranin .\nPohjanmeren Brent-öljyn hinta on sukeltanut yli 12 prosenttia alle 17 dollariin tynnyriltä. Myös Yhdysvaltojen WTI-viitelaadun hinta lähti nousupyrähdyksen jälkeen uuteen laskuun.\nÖljyn hintakehitykselle ei näy pohjaa negatiivisten tynnyrihintojen saapuessa otsikoihin. Tynnyrillisen hinta on alimmillaan sitten marraskuun 2001 WTI-öljyn treidatessa alle 15 taalassa viime viikolla. Eilen futuurien hinnat menivät jopa pakkaselle. WTI-futuurin “rollaus” kesäkuun sopimukseen kuitenkin nosti WTI:n uutispalveluissa näytettävän hinnan takaisin 20 taalan.\nÖljyn hinta on laskenut alimmilleen sen jälkeen, kun öljynviejämaiden järjestö Opec sopi marraskuussa tuotannon supistamisesta. Brent-öljyn hinta laski perjantaina jo alle 47 dollarin ja Yhdyasvaltain raakaöljyn alle 45 dollariin tynnyriltä, mutta on elpynyt pohjalukemista jonkin verran.\nAvainsanat: öljyn hinta tänäänöljyn maailmanmarkkinahintabrent öljybrent raakaöljyraakaöljyn maailmanmarkkinahinta


2. adventtisunnuntai (1. vsk), Luuk. 21:25–36, toinen saarna | Harri Huovinen\n2. adventtisunnuntai (1. vsk), Luuk. 21:25–36, toinen saarna\nKiinnitä katseesi ikuisiin!\nHerran sanat ovat osuvat juuri näin adventtipaaston aikaan: ”Mutta pitäkää vaari itsestänne, ettei teidän sydämiänne raskauta päihtymys ja juoppous eikä elatuksen murheet, niin että se päivä yllättää teidät äkkiarvaamatta”. (Luuk. 21:34) Monelle kristitylle paasto merkitsee juuri pidättäytymistä tietyistä ruoista tai juomista, taikka ainakin niiden säännöstelyä. Paastoamisen tarkoituksena on raivata paitsi päivän aikatauluun myös omaan sydämeen tilaa Jumalan sanalle ja rukoukselle. Tietenkään tällainen paasto ei ole mikään pelastuksen ansaitsemisen väline – pois se, pelastushan on yksin uskosta, yksin armosta, yksin Kristuksen tähden! Kuitenkin paastoaminen voi olla tarpeellinen hengellisen elämän apu. Siksi se onkin varsin suositeltava tapa.\nSamalla on huomattava, että päivän evankeliumissa Herramme puhuu vieläkin laajemmasta asiasta. Hänen sanojensa tähtäyspiste ei ole ainoastaan paastonajan elämässä, vaan koko ajallisessa elämässä. Tarkemmin sanottuna Hän tahtoo ohjata katseemme tämän ajallisen elämän läpi siihen hetkeen, kun aika loppuu. Katsokaamme tarkemmin.\nLuomisen lahjat: palvelija, ei herra\nKun Jeesus varoittaa omiaan päihtymyksestä, juoppoudesta ja elatuksen murheista, Hän ei tee niin siksi, että Hän edellyttäisi heiltä mitään askeettista elämäntapaa. Ei hän vaadi heiltä sitä, että he pidättäytyisivät kaikista ruoista ja juomista, tai lakkaisivat pitämästä kirjaa jokapäiväisen elämän tuloista ja menoista. Jumala on itse luonut tämän ajallisen maailman sekä myös meidät ihmiset sen keskelle. Hänen luomistyössään ei ole mitään hylättävää, onhan Hän sen kaiken kauniisti ja hyvin tehnyt! (1. Moos. 1:31) Meille Herra on antanut tämän elämän ajaksi kaiken tarpeellisen syömisen ja juomisen, jokapäiväisen elatuksen. Näin Hän tahtoo varmasti tehdä myös tänään. Eihän Kristus muuten käskisi meitä pyytämään taivaalliselta Isältä jokapäiväistä leipää (Matt. 6:11).\nKyllä sinullakin, rakas kristitty, on siis lupa hyvällä omallatunnolla käyttää luomiseen kuuluvaa syömistä ja juomista, lupa laskea jokapäiväisen elämäsi tarpeita. Niin saat tehdä Jumalan sanaan perustuvan harkintasi mukaan. Mutta huomaa samalla: Luotu on eri asia kuin Luoja. Lahjat ovat eri asia kuin lahjojen Antaja. Jos tänään käytätkin Jumalalta saamaasi sangen hyvää luomistodellisuutta – oli se siis elintarvikkeita, asuntoja tai vaatteita, taikka taloudellisia tuloja –, ole siinä kaikessa kohtuullinen, ettet alkaisi kiinnittää siihen sydäntäsi! Jos käytätkin kaikkea Jumalan luomaa, et kuitenkaan saa antaa sen johtaa elämääsi! Nimittäin nämä ajalliset lahjat kelpaavat kyllä elämässäsi palvelijoiksi, mutta eivät elämäsi herroiksi. Tämä kaikki on annettu ajallisen elämäsi ylläpitämisen välineeksi. Varsinainen Ylläpitäjä on kuitenkin toinen, Herra itse. Luomisen lahjat on annettu myös ajallisen elämäsi iloksi, mutta ei sen pääasiaksi tai keskukseksi. Varsinainen Ilosi ja Päämiehesi olkoon lahjojen antaja, Herra itse!\nAjallinen katoaa, ikuinen pysyy\nJeesus siis rohkaisee sinua elämään tässä maailmassa ja tarkkailemaan sen merkkejä, mutta samalla ikään kuin näiden ajallisten läpi tähyämään sitä, mitä niiden jälkeen tulee. Miksi Herra tekee näin? Siksi, että kerran kaikki ajallinen katoaa. Silloin vain se, mikä on ikuista, pysyy. Jeesus sanoo, että kerran koittaa Herran päivä, suuri viimeinen päivä. ”Ja silloin he näkevät Ihmisen Pojan tulevan pilvessä suurella voimalla ja kirkkaudella.” (Luuk. 21:27) Kristus tulee ja istuu kirkkautensa valtaistuimelle. Ristiinnaulittu, ylösnoussut ja taivaaseen astunut Kristus siis tulee takaisin. Hän tuomitsee elävät ja kuolleet. (Matt. 25:31ss) Tuo päivä tulee vielä aivan äkkiarvaamatta, niin kuin vedenpaisumus Nooan päivinä tai Sodoman ja Gomorran tulinen tuho (Matt. 24:36–39). Tai niin kuin ansa silmänräpäyksessä laukeaa ja kahlitsee huolettomana metsässä käyskentelevän eläimen paikoilleen, odottamaan metsästäjää, samoin Herran suuren tuomion päiväkin aivan odottamatta kohtaa koko maan päällä asuvaa ihmiskuntaa. Yksikään ihminen, mikään tämän koko maan pinnan päällä ei sitä päivää vältä. Rakas ystävä, minkälaisessa tilassa sinä olet silloin, kun tuo päivä kohtaa koko maailman ja siis myös sinut? Onko sinulla tänään varaa pitää vihaa tai olla sopimatta lähimmäisesi kanssa? Onko sinulla varaa sallia itsesi elää synnissä? Mistä tiedät, tuleeko loppu tulee sellaisena hetkenä, jolloin sitä vähiten odotit tai jolloin annat itsesi elää siinä tai tässä synnissä?\nNiin kauan kuin aikaa vielä on, olkoon siis huomiosi joka aika siinä, mitä tämän ajallisen elämän jälkeen tapahtuu! Jeesus sanoo: ”Valvokaa siis joka aika ja rukoilkaa, että saisitte voimaa paetaksenne tätä kaikkea, mikä tuleva on, ja seisoaksenne Ihmisen Pojan edessä.” (Luuk. 21:36) Toki sinä saat kyllä iloita tästä ajallisesta elämästäsi ja Jumalan hyvistä luomislahjoista! Mutta kun niin teet, muista samalla, että tämä kaikki kuuluu ajalliseen maailmaan, joka kerran kerätään pois. Koko taivas ja maa katoavat kerran. (Jes. 34:4; Ilm. 6:14) Ja jos ja kun ne kerran katoavat, eikö silloin myös katoaisi kaikki se, mitä me maallista elämäämme varten tarvitsemme? Älköön siis mikään tämän ajallisen elämän hyvyyksistä tai luomisen lahjoista saako sinun katsettasi pois Hänestä, joka on tämän elämäsi ja sen hyvät lahjat antanut! Älköön mikään peittäkö silmiäsi tai hämärtäkö ymmärrystäsi siltä todellisuudelta, että Ihmisen Pojan päivä, tuo suuri viimeinen päivä tulee. Älä siis myöskään käytä Jumalalta luomisessa saatuja hyviä lahjoja väärin, turruttamaan omatuntosi syytöksiä. Älä juovu viinistä, sillä siitä tulee irstas meno (Ef. 5:18). Älä murehdi siitä, mitä söisit tai joisit tai mitä päällesi panisit (Matt. 6:25). Ja jos olet näissä langennutkin, tunnusta syntisi Jumalalle. Ja kiinnitä sitten katseesi siihen, mikä tuona viimeisenä päivänäkään ei katoa. Jeesus itse sanoo: ”Taivas ja maa katoavat, mutta minun sanani eivät katoa.” (Luuk. 21:33) Kiinnitä siis katseesi Herran sanoihin! Kiinnitä katseesi iankaikkiseen sanaan, jolla ajallinen taivas ja maa ovat luodut! (1. Moos. 1:3; Ps. 119:89) Kiinnitä katseesi pyhään sanaan, jossa Herra tuo sinulle anteeksiannon ja ikuisen elämän! Olkoon Jumalan muuttumaton ja katoamaton sana sinun ikuinen elämäsi ja kaikkien syntiesi anteeksiantamus, koko elämäsi perusta ja suurin ilo. Pidä siis vara itsestäsi, ettet kiinnitä sydäntäsi maailmalliseen. Valvo pikemminkin ja rukoile, että saisit voimaa päästäksesi pakoon ”tätä kaikkea, mikä tuleva on” (Luuk. 21:26). Toisin sanoen valvo ja rukoile, että saisit voimaa kestää uskossa läpi tämän viimeisen ajan ja pysyä pystyssä tuona viimeisenä päivänä, joka tulessa ilmestyy (1. Kor. 3:13).\nKun sinä näin teet, kun syntisi ovat anteeksi Kristuksen tähden, silloin sinun ei tarvitse kauhistua, kun maailman loppua kohti monenlaiset mullistukset voimistuvat. Eikä sinun ei tarvitse masentua tai painua maahan (Jes. 2:9) silloinkaan, kun maailmankaikkeuden Herra itse tulee kunniassaan, suurella voimallaan ja kirkkaudellaan. Sinun ei tarvitse peittää kasvojasi häpeästä, taikka yrittää mennä kallion kätköön tai maan peittoon Herran kauhua ja hänen valtansa kirkkautta pakoon (Jes. 2:10) – aivan kuin kukaan muka voisi paeta Hänen edestään! Lopun lähestyessä, maailman pauhun ja ahdistuksen keskelläkin, taivaiden voimien järkkyessäkin (Matt. 24:29) sinä saat nostaa pääsi. Vielä viimeisenä päivänäkin voit uskossa astua suuren Tuomarin, Ihmisen Pojan, Jeesuksen Kristuksen eteen. Voit astua rohkeasti esiin, sillä tämä taivaallinen Kuningas on paitsi Tuomari, Hän on myös sinun Herrasi ja Vapahtajasi. Hän on Jumalan ainosyntyinen Poika, ihmiseksi syntynyt, joka on sinut elämällään ja kuolemallaan lunastanut kuoleman vallasta todelliseen elämään, siihen elämään, joka ei ole ajallista, vaan ikuista. Hän on itse Elämä, joka on kasteessa antanut sinulle oman elämänsä, että Hän viimeisellä tuomiolla saisi sanoa Isälleen: ”Rakas Isä, tämä sinun luomasi ihminen on minun rakas veljeni, minun rakas sisareni! Hän oli kyllä ennen synnin orja, mutta minä itse olen kantanut hänen kaikki syntinsä ja sovittanut ne kertakaikkisesti Pääkallonpaikalla, Sinun suunnitelmasi mukaan. Minä olen kaikessa täyttänyt Sinun tahtosi. Isä, tämän sinun luomistyöstäsi syntyneen, mutta katkerasti langenneen ihmisen minä olen kastanut. Pyhässä kasteessa minä olen hukuttanut hänen kaikki syntinsä meren syvyyteen. Kasteessa minä olen pukenut hänet valoisaan vaatteeseen, omaan vanhurskauteeni. Pyhällä sanallani – sen saarnan ja kasteen kautta – olen synnyttänyt hänet uudesti. Olen siirtänyt hänet kuolemasta elämään, elämän puutteesta siihen elämän täyteyteen, joka minussa on (Joh. 5:24; 1. Joh. 3:14). Olen siirtänyt hänet jumalattomuuden pimeydestä siihen iankaikkiseen ja katoamattomaan valoon, joka minun yhteydessäni on. Minussa hän on saanut katsella sitä kirkkautta, joka minulla, ainokaisella Pojalla on Sinulta, Isä (Joh. 1:14). Rakas Isä, koska minä siis olen tämän tehnyt, ota nyt tämä Sinulle niin rakas ihminen luoksesi taivaaseen! Anna minun ristini olla hänelle siltana suuren syvyyden yli ja johtaa hänet paratiisiin, ilontäyteiseen paikkaan. Anna minun ristini olla avain, joka avaa hänelle paratiisin portit!” Ja kun Herra Jeesus näin viimeisenä päivänä puolustaa sinua, niin taivaallinen Isä ottaa sinut ilomielin vastaan. Hän ottaa sinut vastaan, sillä niin Hän on maailmaa rakastanut, että Hän antoi ainoan poikansa, ettei yksikään sinun ja minun kaltaisista syntisistä, jotka uskomme Kristukseen, hukkuisi, vaan että meillä olisi ikuinen elämä (Joh. 3:16).\nRakkaat ystävät, paitsi paastonaikana myös aivan joka aika on siis tarpeen muistaa: Kaikki luotu ajallinen on hyvää, mutta se on eri asia kuin ikuinen Luoja. Lahjat ovat hyviä, mutta ne ovat eri asia kuin niiden Antaja. Tässä elämässä on oikein ja hyvä iloita ajallisista luomisen lahjoista, mutta elämän perustaksi kelpaa vain se, mikä on katoamatonta ja ikuista.\nPienellä vauvalla on hyvä olla äidin kohdussa, mutta ei sen silti kuulu jäädä tuohon pimeään, ahtaaseen paikkaan. Kovien synnytystuskien ja itkunkin kautta lapsen on määrä päästä avaraan, valoisaan, asuttuun maailmaan, jossa se saa nähdä synnyttäjänsä kirkkaasti, kasvoista kasvoihin. Sellainen on myös tämän ajallisen maailman ja taivaallisen Isän kodin suhde. Tämä Jumalan luoma maailma – sellaisenaan hyvä ja kaunis, mutta synnin vuoksi turmeltunut ja pimeä – ei ole ikuinen, vaan ajallinen. Kaikki ajallinen katoaa kerran. Mutta meidän syntimme ja kuolemamme voittanut Jeesus Kristus on mennyt taivaaseen, että meillä tämän ajallisen elämän perästä olisi pääsy taivaallisen Isän kotiin, jossa on monta asuinsijaa (Joh. 14:3). Siksi mekin sanomme rohkeasti apostolin kanssa: ”Mutta meillä on yhdyskuntamme taivaissa, ja sieltä me myös odotamme Herraa Jeesusta Kristusta Vapahtajaksi, joka on muuttava meidän alennustilamme ruumiin kirkkautensa ruumiin kaltaiseksi sillä voimallaan, jolla hän myös voi tehdä kaikki itsellensä alamaiseksi.” (Fil. 3:20–21) Herra Jeesus tulee pian! Miksi siis tarrautuisit siihen, mikä on ajallista? Kaikessa hyvyydessään ja kauneudessaankin se on hämäryyttä ja ahtautta verrattuna siihen ikuiseen kirkkauteen ja iloiseen vapauteen, joka meille on valmistettu Jeesuksessa Kristuksessa, meidän Herrassamme. Pitäkäämme siis varamme, valvokaamme Jumalan katoamattoman ja anteeksiantavan sanan äärellä, että olisimme valmiit sillä hetkellä, kun Herramme tulee! Saakoon Hän viedä meidät ikuiseen kirkkauteensa. Hänelle kunnia aina ja iankaikkisesti! Aamen.\n(Saarna on pidetty Samuelin luterilaisessa seurakunnassa Lahdessa 6.12.2015.)


30,5 m² Tupalantie 2 B, 04400 Järvenpää Kerrostalo Yksiö vuokrattavana - Oikotie 16134279\nVuokrattavat asunnot Järvenpää Tupalantie 2 B, 04400 Järvenpää\nTupalantie 2 B, Järvenpään keskusta, Järvenpää●1h+avok+kph+ranskalainen parveke\nTässä yhdeksännen kerroksen kodissa on todella hyvä pohjaratkaisu. Modernissa ja hyvin varustellussa avokeittiössä on kaikki tarvittavat koneet ja laitteet. Tilavan ja valoisan huoneen yhteydessä on alkovi, jonne saa sängyn hyvin mahtumaan.\nKylpyhuoneessa on liitäntä suuremmallekin pyykinpesukoneelle. Ranskalaiselta parvekkeelta on upeat näkymät yli kattojen! Keskustan palvelut sijaitsevat aivan vieressä!\nTaloyhtiöllä on saunatilat 19 kerroksessa, josta on mahdollisuus varata vuoro.\nVarastotilat: Kellarikomero, Lisätietoa pysäköinnistä: 41€/kk autohallipaikka.\nAs Oy Järvenpään Tupalankulma\nkuivaushuone, mankeli, taloyhtiösauna, ulkoiluvälinevarasto, väestönsuoja tekniset tilat


Mustikat ovat kypsyneet Kuusamoa myöten – sato on keskimääräistä parempi | Kotimaa | HS\nMustikat ovat kypsyneet Kuusamoa myöten – sato on keskimääräistä parempi\nMetsämarjat ja sienet ovat terveellistä syötävää. Niissä on paljon vitamiineja, kivennäisaineita ja kuituja, mutta vain vähän energiaa, rasvaa tai sokeria. Marjoissa on kuitua enemmän kuin appelsiinin kaltaisessa tuontihedelmässä. Karpaloissa on paljon myös rautaa. Marjojen ravintosisältö ja kemialliset yhdisteet tunnetaan, mutta niiden terveysvaikutuksia ihmisille ei ole tutkittu tarkasti. Toistaiseksi tiedetään, että mustikoista on hyötyä verenkierrolle, aivoille ja silmille. Amerikkalaisen viljellyn pensaskarpalon on todettu suojaavan virtsatietulehduksilta. Samanlainen vaikutus voi olla tavallisilla puolukoilla. Marjoja suositellaan syömään 1,5–2 desilitraa päivässä. Mustikat alkavat olla parhaassa poimintakunnossa suuressa osassa Suomea. ”Sato on keskimääräistä parempi”, kertoo Luonnonvarakeskuksen vanhempi tutkija Rainer Peltola.”Olen saanut viestejä, että mustikat ovat kypsiä Kuusamoa myöten. Marjoja on hyvin, ja ne ovat isoja ja makeita.”Tilanne vaihtelee paikallisesti niin, että yhdessä paikassa voi olla paljon marjoja, mutta lähistöllä ei yhtään, vaikka mustikanvarpuja on runsaasti. ”Paikallisuus vaikuttaa siihen, miten mustikan kukinta ja pölytys onnistuivat”, Peltola huomauttaa.”Mustikka kukki tänä keväänä 2–3 viikkoa aikaisemmin kuin tavallisesti, ja jännitimme, ehtivätkö pölyttäjät mukaan.”Ehtivät, vaikkakin aivan eteläisessä Suomessa on alueita, joilla niin ei käynyt. Vaikka mustikanvarvuissa oli paljon kukkia, raakileita ei syntynyt kypsymään marjoiksi.\nMyös metsävadelmat alkavat olla kypsiä eteläisessä Suomessa. Pölyttäjät vaikuttavat niidenkin määrään.Puutarhavadelmista on tulossa tavallista parempi sato. Satokauden kestosta odotetaan tavallista lyhyempää, niin kuin mansikallakin.Niin voi käydä myös metsävadelmilla, sillä kukinta-aika oli lyhyt helteiden takia. Metsävadelmien määrä vaihtelee vuodesta toiseen myös vadelman itsensä takia. Vadelma on pioneerilaji, joka levittäytyy hakkuualueille ensimmäisenä. Kun uudet puut kasvavat, ne alkavat varjostaa vadelmia, ja vadelmakasvustot häviävät.Puolukoiden sato on jäämässä keskimääräiseksi Luonnonvarakeskuksen raakilelaskennan perusteella. Niitä voi silti tulla enemmän kuin mustikoita, Peltola huomauttaa. ”Puolukka on satoisampi marja kuin mustikka.”Puolukoita poimitaan paljon etenkin Pohjanmaalla. Syy voi olla kasvuoloissa: puolukka sietää mustikkaa paremmin talvia, jolloin kova pakkanen tulee niin, että maassa ei ole lunta. Sellainen talvi tuli tammikuussa. Paljon kasveja tuhoutui, mutta yllättäen niin ei käynytkään mustikalle. Sieniaikakin on hyvässä vauhdissa. Kantarellikausi on menossa, ja tattejakin on jo löytynyt.”Heinäkuun puoliväli ei ole tavallinen sieniaika”, Peltola kuitenkin muistuttaa.Tatit nousevat tavallisesti elokuun puolella. Niiden kehittymiseen vaikuttaa märkyys, jota on riittänyt tänä kesänä.Kesän sieniin kuuluvia haperoitakin on näkynyt. Rouskujen aika tulee myöhemmin.\nMustikat alkavat olla parhaassa poimintakunnossa suuressa osassa Suomea. ”Sato on keskimääräistä parempi”, kertoo Luonnonvarakeskuksen vanhempi tutkija Rainer Peltola.”Olen saanut viestejä, että mustikat ovat kypsiä Kuusamoa myöten. Marjoja on hyvin, ja ne ovat isoja ja makeita.”Tilanne vaihtelee paikallisesti niin, että yhdessä paikassa voi olla paljon marjoja, mutta lähistöllä ei yhtään, vaikka mustikanvarpuja on runsaasti. ”Paikallisuus vaikuttaa siihen, miten mustikan kukinta ja pölytys onnistuivat”, Peltola huomauttaa.”Mustikka kukki tänä keväänä 2–3 viikkoa aikaisemmin kuin tavallisesti, ja jännitimme, ehtivätkö pölyttäjät mukaan.”Ehtivät, vaikkakin aivan eteläisessä Suomessa on alueita, joilla niin ei käynyt. Vaikka mustikanvarvuissa oli paljon kukkia, raakileita ei syntynyt kypsymään marjoiksi.Myös metsävadelmat alkavat olla kypsiä eteläisessä Suomessa. Pölyttäjät vaikuttavat niidenkin määrään.Puutarhavadelmista on tulossa tavallista parempi sato. Satokauden kestosta odotetaan tavallista lyhyempää, niin kuin mansikallakin.Niin voi käydä myös metsävadelmilla, sillä kukinta-aika oli lyhyt helteiden takia. Metsävadelmien määrä vaihtelee vuodesta toiseen myös vadelman itsensä takia. Vadelma on pioneerilaji, joka levittäytyy hakkuualueille ensimmäisenä. Kun uudet puut kasvavat, ne alkavat varjostaa vadelmia, ja vadelmakasvustot häviävät.Puolukoiden sato on jäämässä keskimääräiseksi Luonnonvarakeskuksen raakilelaskennan perusteella. Niitä voi silti tulla enemmän kuin mustikoita, Peltola huomauttaa. ”Puolukka on satoisampi marja kuin mustikka.”Puolukoita poimitaan paljon etenkin Pohjanmaalla. Syy voi olla kasvuoloissa: puolukka sietää mustikkaa paremmin talvia, jolloin kova pakkanen tulee niin, että maassa ei ole lunta. Sellainen talvi tuli tammikuussa. Paljon kasveja tuhoutui, mutta yllättäen niin ei käynytkään mustikalle. Sieniaikakin on hyvässä vauhdissa. Kantarellikausi on menossa, ja tattejakin on jo löytynyt.”Heinäkuun puoliväli ei ole tavallinen sieniaika”, Peltola kuitenkin muistuttaa.Tatit nousevat tavallisesti elokuun puolella. Niiden kehittymiseen vaikuttaa märkyys, jota on riittänyt tänä kesänä.Kesän sieniin kuuluvia haperoitakin on näkynyt. Rouskujen aika tulee myöhemmin.


Osaamisen kehittäminen vertaismentoroinnin avulla - Teemalliset vertaismentorointiryhmät - PDF\nDownload "Osaamisen kehittäminen vertaismentoroinnin avulla - Teemalliset vertaismentorointiryhmät"\n1 Osaamisen kehittäminen vertaismentoroinnin avulla - Teemalliset vertaismentorointiryhmät Vertaismentorointi on opetusalalla voimakkaasti lisääntyvä erinomainen osaamisen kehittämisen keino, jonka etuja ovat mm. - mahdollisuus täydennyskouluttautua työssä ja toisilta oppimisen keinoin - vertaisoppimista ja osaamisen jakamista sekä työhyvinvointia tukevan toimintakulttuurin kehittyminen - vertaismentoroinnissa työskennellään suunnitelmallisesti, pitkäjänteisesti, joustavasti ja keveästi opittavan ja käsiteltävän teeman ympärillä - sisältöjen räätälöityminen osallistujien tarpeisiin (ryhmissä 5-7 jäsentä) - osallistumisen koulutuskorvauskelpoisuus työnantajalle, kun oppimistarve on kirjattu koulutus- ja kehittymissuunnitelmiin - vertaismentoroinnin avulla oppiminen perustuu dialogisuuteen, osallistujien aktiivisuuteen ja vastuulliseen toimintaan Pirkanmaan oppilaitosten vertaismentorointiprosessi on yhden lukuvuoden mittainen valitun ammatillisen osa-alueen kehittymisen prosessi ja se etenee vertaismentorin ohjauksella seuraavasti: 1\n2 Pirkanmaan vertaismentorointimallissa kehitetään ja tuetaan ammatillista osaamista sen eri osa-alueilla. Vertaismentorointiryhmät muodostetaan erilaisten teemojen ympärille myös osallistujien asuin- ja työpaikan, ammatillisen kokemuksen ja kouluasteen mukaan. Ryhmiin voi tulla mukaan kuka tahansa pirkanmaalainen opettaja, jonka koulutus- ja kehittymissuunnitelmaan ko. teeman mukainen oppiminen liittyy (keskustele siis esimiehesi kanssa ryhmään osallistumisesta). Ryhmiin ilmoittaudutaan osoitteessa (ryhmät kuvauksineen löydät esitteen lopusta). Ryhmien tapaamisissa käsitellään, ratkotaan ja kehitetään yhdessä alla olevien teemojen mukaisia kysymyksiä osallistujien tarpeiden mukaan Vertaismentorointiryhmien yhteisissä tapaamisissa syvennetään keskustellen ja toiminnallisten menetelmien avulla ryhmissä käsiteltyjä teemoja (luodaan yhteinen tietopohja ryhmien työskentelylle) sekä arvioidaan vertaismentorointiryhmien työskentelyä. Vertaismentorointiryhmään osallistuminen on kolmen koulutuspäivän (yht.18 tuntia) mittainen ammatillisen osaamisen kehittämisen prosessi, joka on työnantajalle koulutuskorvaukseen hakemiseen oikeuttavaa. Lämpimästi tervetuloa mukaan oppiminaan vertaismentorointiryhmässä! Lisätietoja: Marko Lahtinen Jonna Tuovinen Koordinaattori Projektipäällikkö p p\n3 Lukuvuoden teemalliset vertaismentorointiryhmät Ryhmien vertaismentorit, paikkakunnat ja teemat ovat: Esa Parkkali Muutoksen johtaminen Perusopetuksen rehtoreille (myös vara ja apulais) suunnatussa ryhmässä löydetään keinoja muutosten toteuttamiseen. Esimerkkien kautta konkreettisia vinkkejä ja työvälineitä. Opiksi ja tueksi. Leena Joensivu Juhani Järvinen Terhi Niinimaa / Ylöjärvi Ylöjärvi Kangasala Pedagoginen johtaminen ja kehittäminen Oppilaitosjohdolle suunnatussa ryhmässä paneudutaan erityisesti projektimaisen kehittämisen tulosten käyttöönottoon. Ihmisten johtaminen ammatti-identiteetiltään heterogeenisessa asiantuntijaorganisaatiossa Perusopetuksen rehtoreille (myös vara ja apulais) suunnatussa ryhmässä paneudutaan erityisesti kouluyhteisön osallisuuden lisäämisen kysymyksiin. Improvisointi musiikinopetuksessa Ryhmässä perehdytään uuden OPSin mukaiseen musiikin opetuksen kehittämiseen mm. improvisoinnin ja arvioinnin näkökulmista. Tiina Tiitinen Käsityön opetuksen kehittäminen Käsityön opettajien ryhmässä jaetaan vinkkejä ja kokemuksia sekä valmistaudutaan uuteen OPSiin. Lasse Loponen Yhteistyö kotien kanssa Ryhmässä syvennytään vuorovaikutukseen erityisesti kotien kanssa. Perusopetuksen henkilöstölle suunnatussa ryhmässä ytimenä erityisesti arviointikeskustelut ja niihin valmistautuminen. Vesa Hursti Kangasala Tieto- ja viestintätekniikan opetuskäyttö alaluokilla Ryhmässä opitaan teknisiä ja pedagogisiakin taitoja TVT:n hyödyntämiseen tulevan OPSin hengessä. Sopii erinomaisesti tukiprosessiksi omalle opetuskokeilulle (saat ryhmältä vinkit ja tuen suunniteluun ja toteutukseen). Elina Lintu Ratkaisukeskeisiä opetusmenetelmiä erityisen tuen oppilaille Luokanopettajille suunnatussa ryhmässä löydetään menetelmiä (mm. ratkaisukeskeisestä neuropsykiatriasta) erityisten oppijoiden tukemiseen inklusiivisessa opetuksessa. 3\n4 Pirkko Ritomaa-Arat Tuettavat oppilaat luokissamme Erityisesti erityisopettajille, kuraattoreille ja psykologeille suunnatussa ryhmässä paneudutaan kokemusten ja tutkimuksen kautta tukea kaipaavien lasten ja nuorten kysymyksiin sekä yksilö- että yhteisötasolla. Antti Heino Ammatillinen kehittyminen uran alkuvaiheessa (tai alalle palatessa) Ryhmä on suunnattu erityisesti uraansa opetusalalla aloitteleville. Ihan kaikkea ei opettaja opita ja ryhmässä ihmetellään perusopetuksen ihmeellisyyksiä ja pohditaan omaa ammatillista kehittymistä. Eija-Marjut Valve Virpi Lippe Nieminen S2-opetuksen kehittäminen Suomea toisena kielenä opettavien ryhmässä tutustutaan alan uuteen tietoon ja vertaisoppimalla sovelletaan sitä käytäntöön. Opettaja arjen pyörteissä Luokanopettajille kohdistetussa ryhmässä valmistaudutaan tulevan OPSin haasteisiin. Minna Lähde Sastamala Erityiset oppijat Perusopetuksen henkilöstölle suunnatussa ryhmässä löydetään keinoja erityisten oppijoiden tukemiseen. Leena Silfverberg Heidi Kaartinen Pauli Karjalainen Sastamala Ammatillinen kasvu ja työssä jaksaminen Ryhmässä ratkotaan opetustyön pulmia ja luodaan kapasiteettia kehittymiseen. Perusopetuksen henkilöstölle. Opetusmenetelmät Perusopetuksen henkilöstölle suunnatussa ryhmässä otetaan käyttöön uusia menetelmiä oppimisen ja sen mielekkyyden lisäämiseksi. Seikkailukasvatus Toiminnallisessa ryhmässä opittuja ajatuksia ja menetelmiä voi soveltaa kaikilla kouluasteilla ja monella tavoin. Kokemuksellisuus, reflektio ja käsitteellistäminen toimii paitsi opetusmenetelmänä myös osallisuuden, toimintakyvyn ja hyvinvoinnin kehittäjinä. Inga Pöntiö Opetusmenetelmät Ammatillisen koulutuksen henkilöstölle suunnatussa ryhmässä otetaan käyttöön uusia menetelmiä oppimisen ja sen mielekkyyden lisäämiseksi. Kristiina Vilpas Valkeakoski Erityiset oppijat Ammatillisen koulutuksen henkilöstölle suunnatussa ryhmässä löydetään keinoja erityisten oppijoiden tukemiseen. 4\n5 Marika Peuraniemi Jarmo Karttunen Tiina Rajala Ulla-Maija Viitanen ja Sari Soini Ryhmiin ilmoittaudutaan osoitteessa 5